Hezkuntzaren Urratsak: octubre 2011

Hezkuntza zaharraren harrobia

Blog hau idazten hasi nintzenean, elkarrizketa bat etorri zitzaidan burura. Nire aitona-amonari egindako elkarrizketa da hain zuzen eta beraien hezkuntza eredua erakusten duten galderei erantzutenak lortu ditut. Horrela gai izango nahiz hausnarketa bat egiteko nire arbasoen hezkuntza nirearekin konparatzeko. Oraingoan beraiena aurkeztuko dut:

Elkarrizketatuen aurkezpena

Txomin Jauregi (Domingo Jauregi) 1921ko abuztuaren 12an jaio zen Larrabetzun. Bere gurasoekin eta arrebarekin bizi izan zen ezkondu arte. Etxean euskaraz egiten zuten eta ez zuen ikasi euskaraz eskolan hasi arte. Kamioilaria zen profesioz eta bidai ugari egiten zituen dirua lortzeko. 1951.urtean Elena Gastelurekin ezkondu zen 30 urte zituelarik, garairako berandu ezkondu ziren.

Elena Gastelu 1922ko abuztuaren 21ean jaio zen Larrabetzuko Belarrinaga auzoko baserrian. Bere gurasoekin, hiru ahizpekin eta nebarekin bizi zen eta oso euskaldunak ziren. Baserri baten bizitzeagatik, soloan lan egin behar izan zuen txikitatik nahiz eta neba-arreben laguntza izan. Etxean egiten zuen lan familiako neskekin batera, baina ahizparen bat mirabe joan zen herriko etxe batera.

Orain dela hile batzuk Txomin hil egin zen eta elkarrizketa hau hil baino hile bi arinago egonda dago.

TXOMIN JAUREGI

1- Nongoa zara? Zein auzokoa edo Baserritakoa?

Ni Txomin naiz Larrabetzukoa, Andra Mari kalekoa, “Erromanena” etxekoa hain zuzen ere.

2- Noiz jaio zinen?

Ni 1921.urteko Abuztuak 21ean jaio nintzen Larrabetzun. Orain 89 urte ditut.

3- Nor zegoen botere politikoan?

Gure epokan ez genuen jakiten nor egon zen politikan. Alkatea Miguel Ereño izen zen. Euskal Herrian Jose Antonio Aguirre ezagutu nuen lendakari.

**Primo De Riveran Diktadura egon zen 1921etik 1930era eta Erregea Alfonso VII.a izan zen. 1930-1931an Errepublika hasi zen.

4- Nolakoa zen ikastetxea?publikoa?Aldundiarena?

Nire eskola estatuarena izen zen, Larrabetzuko Andra Mari eliza alboko lokalean hasi ginen ikasten, gaur egun Hori Bai Gaztetxea dagoen lekuen. Ondoren, eskola nazionalak pase ginen gaur egun haurtzaindegia dagoen lekura. Hori Baien urte bete eta erdi egon nintzen eta gero denbora gehiago beste lokalean.

5- Eskola mistoa edo segregatua?Jolas orduan elkartu?Elkartzeko zer egiten zenuten?

Nire eskola segregatue izan zen. Neskak goiko plantan egoten ziren eta mutilek behean, baina denok hasten ginen ordu berdinean. Ez ginen ikusten askorik, atsedenaldietan bez. Atsedenaldietan mutilek mutiletara egoten ginen.

6- Ze adinekin hasi zinen eskolan?Bukatu? Zergatik utzi zenuen eskola?

Eskolan hasi nintzen 6 urterekin eta 14 urterekin amaitu nuen. 14 urterekin amaitu nuen ez zelako gehiago egon. Ez zen egiten beharrian hasteko bakarrik, ez zen egoten gehiago.

7- Zelan sailkatzen zenituen eskola orduak?

9etatik 12etara izaten zen goizetan eta arrastietan 14.00etatik 16.00etara. Heldu eta klaseak ematen genituen segituan. Bi atsedenaldi genituen ordu erdikoak, bata goizean eta bestea arrastien.

8- Astero zenbat egunetan joaten zinen?

Astian sei egunetan joaten ginen eskolara, astelehenetatik zapatura. Eguenetan arrastia libre edukitzen genuen.Hala ere, urtean lau eguenetan joaten ginen gure maisu Don Desideriorekin eta eskolako nagusiekin Termometroarekin neurtzen hortik. Ibili eta ibili egiten ginen paluekin marketan soloetatik, ez dakit zer egiten zen ze maisuek egiten zuten bihar guztia.

9- Ze ikasgai eduki zenituen ? Zein gustukoen? Zeinetan abilen?

Ez naiz akordatzen, ez nuen nahi eskolara joan eta ez nintzen izen abila batetan ere ez, nahiz eta marrazkiak egitea asko gustatzen zitzaidan. Ez nintzen jaio ikasteko. Hala ere gogoratzen naiz kalkuluak egiten genituela, ortografia ere, gramatika, irakurmena, idazmena, diktadoak … baina ez dakit zein ikasgai ziren.

10- Irakasleak nongoak ziren?

Don Desiderio Fernandez Logroñesa zen, Don Antonio Perez (kaka iten deu berez esaten genion atzetik), Felix Intxaurrondo Zeanurikoa eta besteren bat edukiko nuen baina ez dut gogoratzen izena. Gure eskolan, mutiloi maisuak soilik ematen zizkiguten klaseak eta neskei maistrak.

11- Bazekiten tokiko hizkuntza?

Felix Intxaurrondo Zeanurikoak jakin zuen euskaraz, baina besteak kanpotarrak ziren eta ez zuten jakin.

Klasean erdaraz igiten zen eta Felixekin ere beti egin behar izaten genuen erdaraz. Liburuak ere erdaraz ziren eta.

12- Zenbat irakasle zenituzten?

Hiru edo lau irakasle eduki genituen eta aldatzen joaten ziren urte batzuetatik besteetara, maisuak eskapatu egiten ziren beste leku batzuetara eta. Don Desiderio joan zen Bartzelonara maisu moduan, gero etorri zen Antonio itxura txarra eduki zuen maisua, alkandorak ere guk baino lohiago ekartzen zituen eta azkena akordatzen nazena arratiko Felixez.

13- Klase hasieran zein amaieran zerbait egiten zenuten? Otoitz egin?Abestu?

Ez genuen egiten ezer, irteteko begira egoten ginen hasieratik. Agintzen zutena egiten genuen, klaseak eman hasiera hasieratik. Guk ez genuen kantetan beste batzuen modura.

Atzera eginik akordatzen naiz, eskola amaiera baten, zaharretik berrira pase ginenean txokolatada eduki genuela irakasle batek bertan zegoen erloju handi bat saldu zuelako Bartzelonara eskape zenean.

14- Liburu edo koadernoak erabiltzen zenituzten?

Liburuek eduki genituen eta koadernoak ere bai. Koadernoak erabiltzen genituen gehien idazteko. Liburuetakoa kopiatzen genuen, diktadoak ere egiten genituen. Hau da, maisuek irakurri egiten zuen eta guk esandakoa idatzi, gero faltaren bat izaten bagenu korrejitu egiten genituen.

15- Zigorrak erabiltzen ziren? Zein motatakoak?Arrazoia?

Bai baina nik ez nituen jaso. Lagun bi errietan hasi ziren eta zigortu egin zituzten biak. Belauniko kastigatu zituzten klase aurrean, eskuetan pisua jarriz denbora luzez. Beste zigor batzuk izan ziren eskuetan jotzea paluarekin. Haserretuta jo baino lehen irakasle batek hau esaten zuela gogoratzen du “venga usted para´aca que le pongo tibio”.

Arrazoiak izaten ziren, ikasi ez, hitz egiteagatik, burla egiteagatik, borrokatzeagatik … izaten ziren. Txarren bat beti egiten zen eta.

16- Aukera zenuen euskaraz egiteko?

Klasean ez genuen euskaraz egiten irakaslearekin, hala ere, elkarrekin bai egiten genuen euskara. Isilean egiten genuen berba klasean eta denbora libreetan ere egin genezakeen.

17- Nolakoa zen ikasgela?

Arbela izan genuen denean, gainera kategoria handia zuten. Mapak eta marrazkiak ere genituen hormetan guk egindakoak: Bizkaiko mapa ( herri guztiekin).

Arbelan aurrean egurrezko mahaiak izan genituen eta gainean paper batetan idazten genuen tintarekin edo arkatzarekin. Guk ordaindu behar izaten genuen “txakur handi bat” eskolarako, beraz, lapitzak ere guk erosten genituen Estatuak dirua behar zuelako eta kendu egiten zigun guri.

Ez genuen zuek bezalako telebista eta radiorik izan. Erlojua izan genuen ona, gerora saldu zena.

18- Jolas orduetan zertan ibiltzen zineten?

Klase guztietako jolasetara jolasten genuen guk: pilotara, futbolera, tabetan neskak, txapatara mutilek urrunera botatzen eta lerrora heltzen eta “txorro morro piko taio ke” jokora ere.

Futbolean gehien jolasten genuen, baloiak narruzkoak ziren eta bulto bat zuen eta horrek min egiten zuen jo ezkero. Gogorrak ziren gainera.

Jolas guztietara jolasteko bidean jolasten genuen, kotxerik ez zen pasatzen askotan eta autobusak egunean baten edo bitan irteten ziren herritik. Kotxean eta astoan etortzen ziren okinak eta ostu egiten genion ogia umeak ginenean.

19- Zeintzuk dira eskolaz dituzun oroitzapen onak? Eta Txarrak?

Ez dut oroitzapen onik ez txarrik. Ona, ez nuela ikasi ezer eta txarra gogo barik joaten nintzela. Gustatuko litzaidake gustura joatea.

20- Garai artan zer gustatuko litzaizuke egitea?

Gehien gustatzen zitzaidana zen marrazkiak egitea. Soloa ere ez zitzaidan asko gustatzen. Baina, ganaduarekin egon behar izaten ginen gidatzeko. Astoa gustatzen zitzaidan gehien jana ekartzen zuelako eta gose handia pasatzen genuelako.

21- Eskolatik irten zarenetik ikasi duzu zerbait? Egin duzu ikastaroren bat?

Txofer txartela atera nuen, kamioilaria izan bainintzen. Baita gaueko eskolara partikular antzekoetara joaten nintzen 14 urtetik urte erdi. Hala ere, ez genuen ezer ikasten eta ordaindu egiten genuen hori ere bai.

ELENA GASTELU

1- Noiz jaio zinen? Noiz hasi zinen eskolan eta noiz bukatu?

Ni 1922.urtean jaio nintzen Larrabetzuko Belarrinaga baserrian . Larrabetzuko Goikolixaldeko auzo-eskola batean hasi nintzen ikasten 7 urterekin eta 14 urterekin bukatu nuen orduko denboratan edade horrekin bukatzen baitzen. Guk ez genuen batxilergorik eta unibertsitatera, horra dirudunak joaten ziren bakarrik.

Argazki bat dut gelako neskena eta irakasleena.

2- Eskola zelakoa zen? (Materiala, arbela, koadernoa, liburua …)

Bi lokal genituen, lehenengo haurren gela zegoen eta gero “handien” gela. Koadernoak erabiltzen genituen gehienbat eta liburuen artean gramatikakoa eta geografiakoa genituen besteak beste. Atlas bat ere izan genuen.

Arbela klarionarekin marrazten zena genuen, eta aurrean jartzen binaka mahaietan (bikoak ziren).

Gure eskola auzo-eskola zen eta mixtoa. Mutilak eta neskak elkarrekin jesartzen ginen gutxiago hitz egiteko.

3- Zeintzuk dira dituzu oroitzapen onak? Eta Txarrak?

Ez dut gogoan oroitzapen onik ezta txarrik. Niri ez zidaten asko zigortzen eta. Hala ere oroitzapen ona dut irakasleekin (Mari Carmen eta Pilar) eta txarrak eskolatik irtetean gertatu zitzaidana: mutil bati Hasieran “mamurto” deitzen zien denek eta momentu batetik aurrera Karino deitzeko esan zuen. Nik egun batean burlaka “mamurto mamurto mamurto” esan nion eta eskolatik korrikan jarraitu zidan nire etxera igotzeko aldapa hasieraraino, ni mendi batean bizi nintzen eta. Belarrinaga auzoan hain zuzen ere .

4- Zenbat irakasle zenituen?

Bi irakaslez akordatzen naiz ni, batak txikien klasean erakusten zuen eta besteak handien klasean. Beti izan ditut irakasle neskak eta oso jatorrak denak.

5- Zelakoak ziren irakasle horiek?

Nik eduki nituen irakasleak euskalduna ziren, Bilbokoak.Ez dakit ze urte edukiko zituzten baia ondo jantzita joaten ziren.

Atsedenaldian ikasleekin jolasten ibiltzen ziren , edozertara jolasten zuten piko palora, tronpara … Piko paloa palua gorantz bota behar ziren eta baten ume bateri sartu zitzaion palua begira eta debekatu egin zuten.

6- Ze irakasgai ematen zenituen?

Geografia (Bizkaia mendiak eta errekak, Ameriketako kapitalak, espainiakoak …), Gramatika, idazmena koadernoan (kopiatzea) , irakurmena, matematika, geometria ... Kantak kantatzen genituen irakasgaiak ikasteko. Adibidez: “ El Ebro nace en Fontibre provincia de Santander pasa por Logroño y Zaragoza, y desenboca en Tortosa provincia de Tarragona”

7- Euskaraz egiteko aukerarik izan zenuten?

Guk klaseak erdaraz ematen genituen horrela agintzen zutelako, gainera materia guztia erdaraz izan zen: liburua, entziklopediak … Hala ere, atsedenaldietara irteten ginenean euskaraz egiten genuen elkarrekin eta ez ziguten atentziorik deitzen irakasleek.

Semeek ere erdaraz ikastea nahi izan nuen etxean egunero egiten genuelako euskaraz eta euskaraz bazekitelako. Beste hezkuntza bat ikastea nahiko nuke beraientzat hobe izango litzatekeelako.

8- Zigorrak zelakoak ziren? Eta zergatik?

Zigorrak gehienbat izaten zen atsedenaldi barik egotea eta zergatiak normalean izaten zen berba egiteagatik albokoarekin edo irakasgaiak ez ikasteagatik.

Errepublika etorri zenean ez ziguten errezetan uzten, eta kendu egin zizkiguten gelan genituen jesusen bihotza eta gurutzea. Eskolara sartu baino lehen eskola alboan zegoen gurutze handi batera joaten ginen errezatzera. Hala ere galarazon arren ez zuten zigortzen.

9- Zuen hezkuntzak semearengan eraginik izan du?

Ez dut ulertu ondo galdera baina esan al dizudana da ahal izan dudan heinean lagundu egin diedala ikasten. Bestetik askorik ez genuenez ikasten, askorik ezin izango nuke baliagarri izan. Hasierako urteetan bai.

Hala ere 14 urtetik aurrera ez dut ikasi materiazko ezer, hau da, ez dut ikastarorik egin. Bizitza errealeko gauzak ikasi ditut: bizirauten, soloan ibiltzen, abereak zaintzen …

10- Etxeko heziketa edo eskolakoa?

Lehenengo etxean izan behar da eta gero eskolan. Lehenengo umeak hazi etxean egiten dira, baina orain 2 urterekin hasten zarete eta horrenbeste aldatu dira gauzak oso aldatuta dagoela heziketaren arloa.

11- Nola ikusten duzu gaur egungo hezkuntza zuonarekin konparatuta?

Beste modu betera hezten dituzte gaur egun. Nik uste dut liburuetatik ikasi beharra dagoela, hala ere kantaz ere asko ikasten da beste metodo bat delako eta gugandik hurbilago dagoelako. Guk ikasi genuenak zuentzako ez du balio eta liburuena hobea izango dela suposatzen dut.

NIRE HASUNARKETA

Hezkuntzaren historiaren garapenak aldaketa nabarmena izan duela argi dago. Hasteko, garai batean laburra eta eskasa zen materia, amaigabea eta oso betea bihurtu da. Lehen 6-7 urterekin hasten ziren eskolan eta 14 urterekin bukatzen zuten. Gaur egun, ordea, 2 urterekin hasten da eta derrigorrezkoa 16 urterekin bukatu arren lan postu egoki bat izateko beharrezkoa dugu batxilergoa, unibertsitateko karrera bat edo bi eta master ugari.

Bestetik, baliabide teknologiko eta ingurua guztiz desberdinak dira. Edadeko jendearen garaietan, entziklopedia soila zuten, liburu gutxi batzuk eta atlasrenbat. Gure garaian, internetaren bidez topatu ahal ditugu material horiek, eta aparte liburu ugari ditugu egunero gure lepoan. Inguruari dagokionez, oso garapen handia gertatu da herrietan, bizitza maila hobea da baina estraren areagotzea nabariagoa hezkuntzaren barnean ere. Etxeetan ere aparteko lana egin behar izaten zuten familia aurrera ateratzeko eta eskolatik irtetean edota sartu baino lehen bete behar zituzten etxeko betebeharrak.

Azken urteetan baloreak aldatu egin dira, giza baloreak, norberarekiko baloreak… hezkuntza bera ere baldintzatuz. Esate baterako irakaslearekiko errespetua gutxitu egin da, honen gain baitago umeen hezkuntzaren neurriz kanpoko ardura: gurasoak uste dute balore guztiak eskolan irakatsi behar direla eta ez dira konturatzen eskola aurretik etxean ere irakatsi behar zaiela lehenago aipatutako baloreak.

Publicado por Jone en 14:55 No hay comentarios:

ONGI ETORRI HEZKUNTZAREN URRATSAK BLOGERA!

Hezkuntzaren urratsak:

Izenburu hau jarri diot nire blog honi niretzat oso garrantzitsua delako garai bateko hezkuntza ezagutzea gaur egungoa ulertzeko. Beraz, hemen idatziko dudana da hezkuntzaren bilakaera. Horrela lehengo garaiko hezkuntzaz idatziko dut informazioa, elkarrizketak, azterketak, etab eginez era gero gaur egungoa azalduko dut eta aurrerapen berrien berri emanez. Hau honela izanik bakoitzak bere konkluzioak atera ahal izango ditu, hezkuntza ereduak alderatu, zenbait ideia erabili gure hezkuntza propioa sortzeko ...

Publicado por Jone en 6:41 No hay comentarios:

Jone Jauregi Mezo

Kaixooo!! Ni Jone naiz, 19 urteko neska Larrabetzuarra. Orain arte Larrabetzuko eskolan eta Txorierri institutuan egin ditut hau hezkuntza, lehen hezkuntza, bigarren hezkuntza eta zientzietako batxilergoa. Gaur egun Leioan ari naiz Lehen Hezkuntzako ikasketak egiten. Batxilergoko azken urterarte ez nuen jakin zer ikasi, beraz, hezkuntza ez da nire bokazioa baina asko gustatzen zaizkit umeak eta irakastea ere gustuko dut. Hau horrela izanik, astean zehar Euskal Dantzak irakasten ditut Larrabetzuko eskoletan 5 urtetik 12 urte arteko umeei eta Larrabetzuko kiroldegian 12 urte gorako herritarrei.Beraz, irakaskuntza aukeratzea asmatze bat izan da.

Larrabetzu herri euskalduna da eta euskara da nire ama hizkuntza baina ingeleseko klaseak hartzen ditut denbora libreetan.Horrez gain, musika entzutea, lagunekin egotea eta txangoan joatea gogoko dut.

Hau izan da nire aurkezpen xumea, espero dut baliagarri izana eta hemendik aurrera bloggean idazten hasiko nahiz, GOZATU ETA IKASI!

Publicado por Jone en 1:00 No hay comentarios:


Gero eta haur eta gazte gehiagok ikasten dute euskarazko ereduetan, D eta B ereduetan. Ikas-prozesu osoa euskaraz egin ondoren, batxilergoa edo lanbide heziketa egiten hastean ez dute euskarazko ereduan ikasten jarraitzen. Euskara Sailak eta ALKARBIDE bilguneak (Bizkaiko udal eta mankomunitateetako euskara zerbitzuen bilguneak) bultzatutako kanpaina honen helburua da gazteak animatzea batxilergoan eta lanbide heziketan euskarazko ereduan ikasi dezaten; horretarako, beraien bizitokitik hurbil dituzten eskaintzen berri ematen zaie, lagungarri izango zaielakoan.

Gazteei etxera bidaltzen zaien foiletoan www.nahidudalako.com web orrian sartzeko gonbita egiten zaie. Horri horretan Bizkaiko 6 eskualdeetako ikastetxeetan egin daitezkeen ikasketak, ikastetxeen datuak (helbidea, telefonoa, posta elektronikoa) eta horietara heltzeko erabili daitekeen garraio publikoaren (Bizkaibus, Euskotren, Metro, Renfe, Feve) gaineko informazio guztia bildu da.

DBHko 4. maila amaitzen dauden gazteak.

Ikasturte amaiera baino lehen

Irakaskuntza Bilbon

Nahi dudalako! egitasmoak Euskara Sustatzeko Ekintza Planak (ESEP) ezarritako helburuak -hizkuntzaren transmisioa, kalitatea eta zerbitzugintza- oinarritzat hartzen ditu.

Nahi dudalako! ekimenaren sariak zozketatu dira

Nahi dudalako! kanpaina abian da


Kirikiño euskeraz: October 2012

2012 urrian Gangurengo txangoa

Goizean goiz euritsu egon arren, tontorrera heldu garenean eguzkiak irten egin dau.

Oraingoan gainera jende gehiago etorri da eta ondo igaro dogu goiza.

Eskerrik asko danoi zeuon parte hartzeagaitik eta jarrera lagunkorragaitik.

Hurrengo mendi txangoa.

Urriak 28an Ganguren mendira ikastolako kiroldegitik hasita (goizeko 9:00).

Laburragoa gura dauanak Leon jatetxeko aparkalekuan itxaron daike (goizeko 10:00). Avril (Iturritxualde) mendi ondoan dagoena.

Euskeraz hitzegiten ausartu zatez eta etorri geugaz batera! !

Egilea Kirikiño Euskaraz ordua 23:44

Etiketak: Ekintza

Hurrengo mendi txangoa. Urriak 28an Ganguren mend...


4 luni, 3 saptamani si 2 zile - bizkaie.biz

4 luni, 3 saptamani si 2 zile

Joseba Terreros 2008-02-06 11:33 Zinema kritikak

Film honetan, zuzendariak gizarte eta giro latza irudikatzen ditu, Ceauşescu-ren diktadurea jausi aurreko urtean ezkutuan abortetako erabagia hartu daben ikasle gazte biren inguruan.

- Zuzendari eta gidoilaria: Cristian Mungiu.

- Herrialdea: Errumania.

- Antzezleak: Anamaria Marinca (Otilia), Laura Vasiliu (Gabita), Vlad Ivanov (Bebe jauna), Alex Potocean (Adi), Luminita Gheorghiu (Radu andrea), Adi Carauleanu (Radu jauna), Madalina Ghitescu (Dora), Catalina Harabagiu (Mihaela), Sanziana Tarta (Carmen), Mihaela Alexandru (Daniela).

- Argazkia: Oleg Mutu.

- Muntaia: Dana Bunescu.

- Diseinua: Mihaela Poenaru.

- Jantziak: Dana Istrate.

Gai eztabaidagarri eta arantzatsua jorratu arren, Errumaniako film honek sari ugari jaso ditu, besteak beste Cannesko Urrezko Palma, film eta zuzendaririk onenaren saria Europako Sarietan eta Fipresci Saria Donostiako Zinemaldian. Zuzendariak gizarte eta giro latza irudikatzen ditu, Ceauşescu-ren diktadurea jausi aurreko urtean ezkutuan abortetako erabagia hartu daben ikasle gazte biren inguruan.

Pelikulea garratza da, gogorra, baina zintzoa eta benetakoa. Errealismo gordin bati jarraituta, jarrera moralistei iges egiten deutse, baina beti be egoera larri eta dramatikoa aurkezteko konpromisoari eutsita ezelako arinkeria eta iruzur barik.

Errealidade gorria eta latza erakusten deusku: Gabita umedun dago eta abortau gura dau, baina hori ez da legezkoa; Otilia, ikasle egoitzako adiskide eta gelakideak lagunduko deutso bape eskrupulurik ez daukan 'basapizti' batek abortua egin behar deutsien hotelera. Hortxe hasiko da gazte bi honeen dramea eta itolarria.

Kontakizuna protagonisten inguruan bilbatzen da eta behar ona egin dabe, karakterizatzeko orduan. Batetik, Otiliaren bihotz ona, indarra eta sendotasuna agertzen jakuz eta, kontrapuntu modura, Gabitaren makaltasuna, mina eta lañotasun interesatua. Ganerako personaiek, Bebe jauna alde batera lagata, ia ez daukie pisurik.

Itxitasunari, estutasunari eta trinkotasunari erreparauta, film luze honek antzezlan baten ikutua daukala esan daiteke; ez dauka osogarri estetikorik, ez musikarik… Horrek, duda barik, atmosfera eta giro ilun eta mina irudikatzen laguntzen deutso. Ganera, Errumaniako diktadura sasoiko bizimoduaren barri emoten deusku: kontrol polizialak, urietan trankil ibilteko arazoak, oinarrizko produktuak eskuratzeko merkadu baltza… Eta egoera horretatik babestu guran-edo, gizartearen degradazino morala be azaltzen da. Azken baten, abortuaren gaia egoera sozio-politiko baten barri emoteko atxakia bihurtzen da. Filma bikaina da, bikaina baizen latza.


Meduloblastoma pediatrikoaren pronostikorako markatzaile molekularren identifikazioa | EKAIA EHUko Zientzia eta Teknologia aldizkaria

Meduloblastoma pediatrikoaren pronostikorako markatzaile molekularren identifikazioa

DOI https://doi.org/10.1387/ekaia.21686

Begoña Frutos-Gallastegui

Genetika, Antropologia Fisikoa eta Animalien Fisiologia saila; Zientzia eta teknologia fakultatea; UPV/EHU

Elixabet López-López

Genetika, Antropologia Fisikoa eta Animalien Fisiologia saila; Zientzia eta teknologia fakultatea; UPV/EHU Biocruces Osasun Ikerketako Institutua

Unai Illarregi

Nerea Bilbao-Aldaiturriaga

Instituto Ginecológico y de Reproducción Asistida iGin

Miguel García-Ariza

Biocruces Osasun Ikerketako Institutua Onkologia pediatrikoa, Gurutzetako Unibertsitate Hospitalea

Ángela Gutiérrez-Camino

Genetika, Antropologia Fisikoa eta Animalien Fisiologia saila; Zientzia eta teknologia fakultatea; UPV/EHUBiocruces Osasun Ikerketako Institutua

Idoia Martín-Guerrero

Meduloblastoma klinika eta oinarri molekular heterogeneoa duen minbizia da. Azken urteotan, genoma osoko eta sekuentziazio masiboko teknika molekularren garapenaren ondorioz, meduloblastoma pediatrikoan parte hartzen duten mutazio asko identifikatzea ahalbidetu da. Hortaz, lanaren helburua izan zen meduloblastoma pediatrikoaren pronostikoan edota terapian lagundu dezakeen gene eta mutazio somatikoen panel baten diseinua egitea. Horretarako, meduloblastoma pediatrikoan eragina duten geneei buruzko informazioa duen literaturaren berrikuspen sistematikoa egin zen. Bilaketarako Pubmed datubase bibliografikoa erabili zen, honako termino hauek erabiliz: (Medulloblastoma*) AND («mutation*» OR «genetic alteration*» OR «genetic variation*»). Berrikuspen bibliografikoaren ondoren, hasieran zeuden 588 artikuluetatik 62 artikulutan 197 gene identifikatu ziren. Horietatik, % 2 baino gehiagoko mutazio-maiztasuna zuten 21 gene aurkitu ziren, eta diagnosiaren momentuan balio pronostikoa edo meduloblastoma azpimoten ezaugarri ziren 5 gene (TP53, CTNNB1, PTCH1, SUFU eta KDM6A). Gene horiek analizatuz gero, profil molekularrean oinarritutako tratamendu indibidualizatuak doitu litezke.

Abstract 252 | PDF Downloads 199

meduloblastoma, mutazio somatikoa, pronostikoa.


2017ko abuztuak 26, larunbata | Ordua Euskal Herrian 05:56:01

Joan den Aberri Egunean nolabait mila bider amestu, baina jada sekula gauzatuko ez zela uste genuen ametsa bete genuen, Gotainen. “Nolabait” idatzi dut, bere jatorrian, gazte ginelarik, amets paneuskeriko eta herrikoi honek bestelako ertzak eta pleguak edukiko zituelako, neurri batean bederen, erdi-oroitzen naizenez. Denbora joanaren kontua, besterik ez.

Ametsak mendi tontorrak bezalakoak dira. Norbera, heldu delarik, konturatzen da ia ezer ez dela aurretik irudikatu izan duen bezala. Horrek ez du esan nahi okerragoa denik, bestelakoa dela baizik.

Ametsak amets eta irudimenak irudimen, Joxe Migel Bidador. Iruñeko euskaldunak Pastorala eman genuen Aberri Egunez Gotaineko Plazan, ekiaren pean, Bortüko elurra zaindari genuela, Xiru festibalaren 27. edizioa kari. Gogoangarria han aritu ginen denontzat. Zer esanik ez izkiriatzaile apal honentzat: emanaldia finitu genuelarik, Jean Louis Davant bizirik den pastoral idazle handienetakoari (Junes Casenave litaike beste bat) agur egiteko plazera eduki bainuen, non eta haren lumak sortutako Eüskaldünak Iraultzan 23 urte aitzinago eman zen plaza berean, eta geuk ere orduko hartako azken kantua errepikatu genuelarik, gurean.

Nik ez dakit, Mixel Etxekoparek Xiberuko Botzan erran bezala, Bidador Pastorala ahal den izan urteko gertakari inportanteenetako bat, pastoralari dagokionez. Dakidana da hainbat ahots on, hainbat dantzari trebe eta hainbat musikari abil bildu dituela, Aritz Ibañez eta Ihitz Iriart denen buru, gure adiskide zenari omenaldiaren egiteko, bihotzez, eta geure buruaren eta geure euskalduntasunaren errebindikatzeko, sutsuki.

Jakin badakigu pastorala Zuberokoa eta zuberotarrena dela, eta ez dugu inorekin lehian ari nahi. Badakigu handia izaten dela tradizionearen pisua gure erakustaldietan eta gure kulturan, eta horrenbestez, gure asmoa gaitzetsiko duenik ere izango dela, ausaz. Baina zinez uste dugu, manex hauek, gure ausardia ez doala inoren kaltetan ez inoren aurka, ez bada pastoralaren beraren alde, Bidador maitetasunez eta errespetuz egina den ber. Uste dugu, halaber, zuberotarrek fier izan behar dutela, gainerako euskaldunentzat eredu eta bide den antzerki moldea lantzen, gordetzen eta edertzen jakin dutelako menderik mende.

Eskerrak eman beharrean gara Xiru festibalari, Ihitz Iriarti eta Mixel Etxekopari, eta gogoratu eta ohoratu nahi dugu Dominika Agergarai zenaren izena, Zuberoan euskaraz, lurrari atxikirik baina aldi berean munduari eta Euskal Herriko gainerako probintziei zabal bizi nahi duen belaunaldi baten aitzindari sumatzen ditugunak.

Zubereraren ele goxoa eta kantariaren ikastea duke gure hurrengo erronka. Bitartean, Biba Pastorala! Biba Zuberoa! Biba Nafarroa! Gora Euskal Herria!

Kanal hauetan artxibatua: Iritzia | Sorkuntza | Espainiako hauteskunde orokorrak 2016


Familien Eguna ospatzen dugu – Alabazan

Familien Eguna ospatzen dugu

2022 maiatzak 15, Igandea

Bizkaia Aretoa- Avenida Abandoibarra 3, Bilbao

Datorren maiatzaren 15ean BBK Familytik gonbidattzen gaituzte ospatzera Familien Eguna Bizkaia Aretoan.

Egoera hobea denez, elkarrekin ospatu nahi dugu eguna. Ekarri zure familia eta lagunak!

Familien Eguna ospatzeko programazioa:

-11:30 h “Munduko familiarik onena” ipuin kontalariak, Alabazanek eskutik

Carolinak bere familia berriaren zain dagoela irudikatzen du, ilargiaren laguntzaz, nolakoa izango den.

Hori bai, badaki berarentzat Munduko familiarik onena izango dela.

– 12:00 h Dokumentala: “Familia-eredu desberdinak”

-12:45 h Lunch eta zure oparia har dezakezu.

Hartu zure sarrera dohainik hemen.

Eguna: 2022/05/15

Ordua: 11:30-13:00 h

Abandoibarra Etorbidea 3.

← Euskal Herriko Kondairak Sestaoko Gaztelekun → Leioako Kultur Astean kontu kontari


Betileak

Azkoitti Kirolari

Azkoitti Kirolez Blai! Irratsaioa

Azkenean iritsi dira triatloiak!

Egia esan aurten entrenamenduekin dexente ari zait kostatzen martxa hartzea, baina azkenengo 3-4 asteetan koxka bat gorago ibili naiz entrenamentuekin eta igerian kilometro batzuk sartu ditut eta astebukaera berdinean triatloi sprint bat eta olinpiko bat egitera animatu naiz. Hasiera batean Getariakoan nuen guztia eman eta Senperekoa entrenamendu bezala hartzeko asmoa nuen, baina azkenean alderantziz izan delakoaren sentsazioarekin geratu naiz. Sailkapeneko denborek ere horrela dela esaten didate.

GETARIA (0,750-20-5km)

Hasiera batean ez nuen asmorik Getarin parte hartzeko, batiz bat izena emateko epea itxi zenean ez nuelako nire burua kapaz ikusten triatloi duin bat egiteko. Igerian oraindik hasi gabe negoen, baina apirilean egin ditudan kilometrotxoak eta azkenengo momentuan izena emateko sortutako aukerak, lasterketan parte hartzeko behar nuen gogoa indarra edo dena delakoa eman zidaten.

Getaria eta Senperako behar nituen tramankulu guztiak hartu eta Getarira!

Ura oso oso hotza zegoen eta beti bezala nire Tertzio anti-triatleta agertu zitzaidan esanez "Nork esan hik hiri hona etortzeko! ", baina beti bezala triatloi guztietako anekdota bezala geratu zen. Igeriketako sektoreak beti urduritzen nau eta urdurituko nau. Lehenengo triatloia izan edo ehungarrena.

Igeriketan beti bezala exkax xamar. Joan den urtean baina 26 segundu motelako. Bizikletako sektorean Garateko gaina ahal den bezala igo eta Getarirako itzulia sortutako taldeari eutsiz eta erreleboak emanez. Amaitzeko, korrikako sektorean ez nintzen nahi bezala aurkitu eta lehendabizi zapatilla bateko lokarria eta ondoren bestea soltatzeak ez zidan psikologikoki lagundu eta ez nuen neure 100% ematen amaitu. Joan den urtean baino 1'16'' motelago.

Lasterketa hasi aurretik banekien 4-5 bat minutu motelago ibiliko nintzela. baita asmatu ere!

Giro bikaina eta triatloiaz gozatzen aspaldiko partez!

SENPERE (1,5-40-10km)

Getariko triatloia amaitu, tramankulu guztiak furgonetan sartu eta Senpereko aintzirara!

Bertan aurkitzen den "Aintzira" izeneko jatetxean sekulako pizza goxoa jan eta lotara! Goizean triatloi sprinta zegoen eta arratsaldeko 14:00tan zen gure froga.

11:30 aldean pasta eta oilasko papar platerkada jan eta digestioa egin ondoren, bigarren triatloia egitera. Uretara sartu gabe triatloia egiteari ekin nion eta hasieratikgozatu nuen triatloi honekin. Aintziran igeri egitea nahiago dut askoz. Suabe hasi eta indartsu amaitzen somatu nuen nire burua. Bizikletako sektorea oso goraberatsua zen (2 bira) eta indarrak gordetzen joan nintzen eta horrek bertako parajeez gozatzeko aukera eman zidan. A ze nolako parajeak dauden inguru hoietan. Bizikleta utzi eta korrika egiteari ekin nion. Lehenengo kilometroa 4minututan egin nuen eta egia esan ez nuen espero horrelako gogor ekiteari. Indartsu somatzen nintzen eta 10 kilometroetan dena emanda 40'12''tan sartu nintzen helmugan azkeneko kilometroa 4'07'-ra amaituz. Hiru bira ziren eta aldapa motx baina oso gogor bat zegoen. Aspaldian hainbeste gozatu gabe nengoen!

Pena bat da 55€ ordaindu behar izatea Senpereko triatloia egin hala izateko. Ilea hartzea iruditzen zait. Izena emateak eta antolakuntza aldetik nik esango nuke 10€ ere ez dituela balio, baina Senpereko triatloia egiteak bere osotasunean 55€ balio dituela esan daiteke.

Hona hemen 2013 eta 2016ko denborak alderatura.

Irailetik Urtarrilerako trantsizioa egin ondoren pixkanaka duatloi/triatloi denboraldia prestatzeko unea iristen ari da. Urtero bezala hasiera gogor xamarra izango da. Oraindik Ondarrun Irailean ospatu zen triatloitik ez dut igeri egin eta bizikletan pare bat aldiz irten naiz. Esan dezaket korrikan aprobatu bat jasotzeko moduan nagoela oraintxe bertan.

Joan den urtean bezala helburu nagusia triatloietako "sufrimendu" eta giro paregabeaz gozatzen jarraitzea izango da, baina oraindik ez ditut zehaztu zein izango ditudan "helburu". Horretarako lehendabizi ganoraz entrenatzen hasi behar. Zarauzko XXX. Triatloiean gustatuko litzaidake parte hartzea 5. urtez jarraian, baina aurten izen ematea zozketa bidez egin behar dutela zabaldu da eta baliteke dortsala ez suertatzea. Bestalde distantzia erdiko beste triatloiren bat edo beste eroriko da segurazki eta joan den urtean ez bezala, duatloi motz bat egitea gustatuko litzaidate. Agian Aizarnazabalgo distantzia luzea. Nork jakin!

Azkoitia-Azpeitia maratoi erdian ere ezin izango dut hutsik egin. Hau ere bostgarren parte hartzea jarraian izango lizateke eta parean topo eginiko beste frogaren bat edo besten ere izango naiz. Nire lemak dioen bezala. Ahal den neurrian lasterketez eta giroaz gozatu eta al bada marka pertsonalak hobetuz.

Besterik gabe, animo denboraldi berriarekin! Uf, a ze alpergurea, baina urtero bezala, MEREZIKO DU!!!! !

Azkoitiko Xabier Munibeko krosa 10 bat urterekin

Donostia eta Gasteiz irudietan

GASTEIZKO MARATOI ERDIA - 1h32'33''

DONOSTIAKO MARATOIA - 3h28'38''

Azkoitiko Herri Lasterketa

Joan den asteko Behobiako desastrearen ondoren, neure herrian benetan nola nagoen ikusteko ordua iritsi zen. Azkenean espero baino zertxobait hobeto. Hurrengo astean maratoia!

Nire bostgarren parte hartzea izan zen. 2012an ez nuen parte hartu, hurrengo geunean nire lehenengo maratoia izango zena egin bai nuen.

Zumaia eta Ondarruko triatloia eta Zakila Bira

Urtero legez Irailean Zumaiako triatloi sprintean izan nitzen laugarren aldiz jarraian. Uste baino hobeto hilabete ta erdi kirolik egin gabe egon ondoren.

Ondarroako triatloi olinpikoa Iraileko azkeneko astean zen eta hasiera batean ez nintzen gai ikusten triatloi olinpiko bati aurre egiteko, baina Zumaiako emaitza ikusirik eta aurretik bi aste nituela kontutan hartuta Ondarrun aurkeztu nintzen. Ondarruko emaitz eta sentsazioekin beste behin ere gustura!

Ondarruko triatloia egin eta %100ean korrika egiteari ekin nion aurretik ditudan helburuak kontutan harturik. Nire lehenengo maratoi erdia Zumaiako Zakila Bira izan zen 2011. urtean, eta aurten ere hor izan naiz. 1h28'19'' (Kilometroa 4'25''ra). Hemen ere gustura!

Aurretik kilometro pilo bat daukat korrika egiteko eta asko hobetzeko. Ea ba nola dijoazten hurrengo asteak. Urriak 17an, Bilboko gabean ospatzen den Maratoi Erdira!

Hurrengo lasterketak:

Izarraitzeko mendi lasterketa

Bilboko Triatloia

Eguraldia Azkoitian

Nire taldea

Azkoitti Kirolez Blai!! !

Blogeko sarreren artxibua

► noviembre 2014 (2)

► febrero 2014 (2)

► noviembre 2013 (3)

► septiembre 2012 (5)

► enero 2012 (4)

► noviembre 2011 (6)

► octubre 2011 (7)

► agosto 2011 (5)

► junio 2011 (7)

► mayo 2011 (8)

► abril 2011 (12)

► marzo 2011 (19)

► febrero 2011 (14)

T.T Azkoitiko

Maldan Gora Triatloi Kluba

XEYE Atletismo Kirol Elkartea

Abadiñoko Laubideta Triatloi taldea

josebaplagaro

Mutil Arrunt Bat

Urgazi Triatloi Taldea

Bloggean idazten dudan guztia nire iritzian, ikuspuntu eta internetetik ateratako informazioan oinarrituta dago. Sarreraren bat zerbaitetarako erabili behar baduzu, kontrastatu ezazu informazioa beste iturriren batekin.


Aurreko artikulua: Algar Etxeki laborarien ordezkatzeko zerbütxüa Aitzinekoa

Hurrengo artikulua: Nature Laine enpresa ardi ilhearekin izolazione egiten Dagüna


Berriatua - Wikipedia, entziklopedia askea.

2.2Auzoak

2.2.1Auzo eskolak

6Politika

6.12011ko udal hauteskundeak

6.22015eko udal hauteskundeak

6.32019ko udal hauteskundeak

7.2Herriko taldeak

7.3Jaiak

7.4Ondasun nabarmenak

8Ekonomia

9Berriatuar ospetsuak

Berriatuko eliza.

Jon Arriola Espilla (EH Bildu)

48018

berriatuar

43°18′35″N 2°28′02″W / 43.309722222222°N 2.4672222222222°W / 43.309722222222; -2.4672222222222 43°18′35″N 2°28′02″W / 43.309722222222°N 2.4672222222222°W / 43.309722222222; -2.4672222222222

20,23 km2

68 metro

53 km Bilbora

1.232 (2021)

−19 (2020)

559 (%45.4)

686 (%55.7)

60,11 biztanle/km²

% 22,09

% 21,22

‰ 40,98

% 82,42 (2011)

% 6,24 (2011)

% 7,65 (2013)

% 87,98 (2010)

% 71.43 (2016)

Berriatua[4] Bizkaiko ipar-ekialdeko udalerri bat da, kostaldekoa, Lea-Artibai eskualdekoa. 2016. urtean 1.216 biztanle zituen.

Gogoan izatekoa da Berriatua izenaren bukaerako –a artikulua dela. Hortaz, herriaren izen osoa erabiltzean honakoa da bidea: Berriatua, Berriatuarekin, Berriatuan..., baina Berriatuko, Berriatutik, Berriatura...[4]

Era berean, izen honek bere azken –a galtzen du ondoan beste determinatzaile bat edo adjektiboa daramanean; adibidez: Berriatu maitea, Berriatu osoan, Gure Berriatu hau...[4]

Udalerriari Berritxu ere esaten zaio, lagunarteko hizkeran.

Iparraldean Kantauri itsasoa, hegoaldean Markina-Xemein, mendebaldean Mendexa eta Amoroto eta ekialdean Ondarroa eta Mutriku mugakide ditu.

Herria honako auzoek osatzen dute: Asterrika, Erribera, Magdalena eta Merelludi

Artibai ibaia Berriatuan

Auzo eskolak[aldatu | aldatu iturburu kodea]

Asterrika auzoak eskola bat eduki zuen. 1925eko otsailaren 4an zabaldu zuten. Diputazioak sortutakoa zen. Gela bakarra zeukan eta mistoa zen. Adin desberdinetako umeak batzen ziren bertan. [5]

Merelludi (Milloi) auzoan ere egon zen auzo eskola bat. Hara ere neska eta mutilak joaten ziren. [6]

Berriatuak azpiegitura hauek dauzka:[7]

Berriatuko eskola

Osasun zentroa eta botikina

Tarine Udal Musika eskola

Mendibarren frontoia

Atxurra, Armiña, Lamiña II eta Goikolauko haitzuloetan daude Berriatuko gizakiaren lehen aztarnak. Azken kobazulo honetan gainera, “Goikolauko lepokoa” deritzona aurkitu zuten. Kolore berdeko koilare hau Kristo aurreko 2000. urtekoa da eta Bilboko Arkeologia Museoan dago gordeta.

Berriatuaren gaineko aurreneko idatziak XIV. mendekoak dira. 1327an esaterako, Berriatuko elizatearen barruan Ondarroako hiribildua sortu zen. XV. Mendetik aurrera historia iskanbilatsua bizi izan zuen herriak, armategi bat baino gehiago baitzeuden bertako lurretan. Historikoki Gernikako juntetxeko 24. eserlekua dagokio Berriatuari. [8]

Aranzibia eta Adan Yarzakoa familiek edukitako gatazkek eragina eduki zuten herrian. 1417. urtean, Mantxorako setioaren ondoren, bi familia hauek etsaitu egin ziren. Ondorioz, guda odoltsua gertatu zen Ondarroa eta Lekeitio artean, eta bertan hil ziren Adan Yarzakoaren bi seme eta Aranzibiaren beste bi seme sasiko.

1443an Martin Ruiz Ganboakoak eraso egin zion Aranzibiako dorreari, Pedro Ortiz Aranzibiakoarekin etsaitu zelako, honek Ondarroatik bota zituelako haren ilobak. Ganboakoak 2.000 gerlari batu zituen eta Aranzibia dorretxea erre zuen, eta Pedro Ortiz hil zuten.

1794ko abuztuaren 28an Berriatua eta Ondarroa erre zituzten tropa frantsesek.

1956an sute batek udaletxea erre zuen. [9]

1974an eta herritarren nahiaren aurka, Ondarroaren auzo bilakatu zen Berriatua. Derrigorrezko lotura horrek 1983ra arte iraun zuen. Urte horretako azaroan Bizkaiko Batzar Nagusiek desanexioari baietza eman zioten eta orduz geroztik udalerri propioa osatzen du Berriatuak. [8]

2019an Berriatuak 1.251 biztanle zituen. 65 urtetik gorako populazioa %21,9koa zen. Eta kanpoan jaiotako herritarren portzentaia %17,35ekoa zen. [10]

Eustaten arabera, Berriatuak gainditu egiten du estatuko herrien etorkin kopuruaren media. Halako lau herri daude bakarrik EAEn. [11]

Berriatuan bizi diren kanpotarren artean, Senegalekoak dira nagusi (99 pertsona). 45 pertsona Espainiako estatuan jaioak dira. 23 Ekuadorrekoak eta 14 Paraguaikoak. Beste hainbat nazionalitate ere badaude, kopuru txikiagoan. [12]

Berriatuko biztanleria

2011ko maiatzaren 22ko hauteskundeetan Berriatua Bizi herri kandidaturak 548 boto (8 zinegotzi) lortu zituen eta EAJk 89 boto (zinegotzi 1). 2011ko ekainaren 11n Imanol Mugartegi Berriatuko alkate izendatu zuten, bigarrenez. [13]

2015eko udal hauteskundeetan EH Bilduko hautagaitzak irabazi zuen, Jon Arriola Espilla hautatua izan zela. [14]

Berriatuako udalbatza

338 (% 58,58)

214 (% 37,09)

89 (% 13,67)

Berriatua Bizi

8 / 9

548 (% 84,18)

3 (% 0,46)

2019ko udal hauteskundeetan hauek izan ziren emaitzak: 355 boto EH Bildu koalizioak; 227 boto EAJ alderdiak; eta 2 boto PSE-EE alderdiak. [15] Jon Arriola aukeratu zuten berriro alkate.

Berriatuko Damiana Gojenola hiztunaren testigantza. Euskal Herriko Ahotsak[16][17] proiekturako eginadako elkarrizketa, ahozko ondarea jaso eta zabaltzeko.

Berriatuko euskara Mendebaleko euskara edo bizkaiera bertako euskalkia da eta Lea-Artibaiko euskaran[18][19] dago katalogatuta. Herritarren %93tik gora euskaldunak dira bertan. UEMA elkartean sartuta dago Berriatua.

Herriko taldeak[aldatu | aldatu iturburu kodea]

Goikolau elkartea: 2012an sortu zuten herriko ondarea eta historia jaso, artxiboa sortu eta kultura eta euskara bultzatzeko.

Maiatzak 9 : San Gregorio eguna

Ekainak 29: San Pedro eguna (herriko patroia)

Uztailak 22: Madalena auzoko jaiak

Abuztuak 10: San Lorentzo, Asterrika auzoko jaiak

Irailak 2: San Antolin, Merelludi auzoko jaiak

Irailak 14: Aita Kurutz ermitako jaiak

Azaroak 25: 1983ko desanexio urteurrena[20]

Etxepintxoa, fatxada margotua duen eraikina. XVIII. mendea. [21]

Arantzibia dorretxea, gaur egungo eraikina XVI. mendekoa da.

Lekoia-Bekoa baserria. XVI. mendea. [22]

San Pedro eliza: Lehenbiziko San Pedro eliza XII. mendean eraiki zuten orduko sendi ahaltsuek. 1588an berreraiki egin zen eta gaur egun duen berpizkunde garaiko estiloa eman zitzaion. Barruan nabarmenena egurrezko erretaula barrokoa da, bere zutabe salomondar eta guzti. [23]

Herrian hainbat burdinola zaharren arrastoak daude: Ugaitzaldean (500 urte inguru eduki ahal ditu), Obekola (gero errota bihurtutakoa). [24]

Arantzibia dorretxea.

Etxepintxoa.

Berriatuko sektore ekonomiko nagusia industria da inongo zalantzarik gabe (%79,1); ondoren datoz zerbitzuak (% 18,3), eraikuntza (%1,3) eta lehen sektorea (%1,2). [10]

Herrian dagoen enpresa nagusia Cikautxo da, Mondragon korporazioan sartutako kooperatiba. Kautxuzko eta plastikozko osagaiak garatu eta ekoizten ditu.

1972 hasi zen martxan kooperatiba hau. Ondarroako eta inguruetako hainbat gazteren proiektua izan zen. Gazte horietako batzuek Arrasateko kooperatibetan ikasten eta lan egiten zuten, eta hortik sortu zitzaien ideia: eskualdean ere kooperatibak sortzea. Euskadiko Kutxa izan zen lurrak erosteko dirua ipini zuena, eta hara joateko zubia ere enpresak egin behar izan zuen. 18 lagun hasi ziren lanean lehenengo urte hartan. [25]

Gaur egun egoitza nagusia Berriatuan badauka ere, hainbat fabrika ditu munduko 8 herrialdetan (Espainian, Txekiar Errepublikan, Eslovakian, Errumanian, Estatu Batuetan, Mexikon, Txinan eta Indian), eta 3.000 pertsonatik gorako taldea dauka. [26]

Berriatuko beste kooperatiba bat ere garai berean sortu zen, eta antzeko kezkek bultzatuta. 1975ean eratu zen KIDE, nahiz eta 1979ra arte ez zen produzitzen hasi. [25] Gardotza poligonoan kokatzen da egoitza nagusia, eta produkzio ordezkaritza dauka Shangain (Txina). Hotzarekin zerikusia duten ekipamenduak produzitzen ditu (panelak, ateak...). Mondragon korporazioko kide da. [27]

Berriatuar ospetsuak[aldatu | aldatu iturburu kodea]

Juan Mugartegi (1933-2018), bertsolaria.

Jon Azpillaga (1935-2017), bertsolaria.

Jose Mari Arregi Laka, Altzu (1934-2020), bertsolaria.

Mikel Anjel Lertxundi (1951), eskultorea.

Felix Espilla (1962), zesta puntako jokalaria.

Jagoba Arrasate (1978), futbolari ohia eta entrenatzailea.

Ion Ansotegi (1982), futbolari ohia eta entrenatzailea.

↑ a b c Euskaltzaindia: 145. araua: Bizkaiko herri izendegia.

↑ Rosana Goikoetxea, ‘Asterrikako eskola’, Ondarroa 2013, Ondarroako Historia Zaleak

↑ https://ahotsak.eus/berriatua/pasarteak/brt-004-016/

↑ https://web.archive.org/web/20200805012536/http://www.berriatua.org/eu-ES/Zerbitzuak/Orrialdeak/default.aspx

↑ a b https://web.archive.org/web/20200924132752/http://www.berriatua.org/eu-ES/Turismoa/Historia/Orrialdeak/default.aspx

↑ http://aunamendi.eusko-ikaskuntza.eus/eu/berriatua/ar-13436-17686/#17696

↑ a b https://www.eustat.eus/municipal/datos_estadisticos/berriatua_c.html

↑ http://udal.aztiker.com/berriatua/eu/node/453

↑ «Imanol Mugartegi omendu du Berriatuko Udalak - Lea-Artibai eta Mutrikuko Hitza» Lea-Artibai eta Mutrikuko Hitza 2015-07-08 (Noiz kontsultatua: 2020-07-04).

↑ «Berriatua: Bilduk sei ordezkari lortu ditu, eta EAJk hiru, herri plataforma bako deialdian» Lea-Artibai eta Mutrikuko Hitza 2015-05-24 (Noiz kontsultatua: 2020-07-04).

↑ https://www.euskadi.eus/ab12aAREWar/resultado/maint

↑ «Berriatuko eta inguruetako euskara - Ahotsak.eus» ahotsak.eus (Noiz kontsultatua: 2018-06-27).

↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-06-27).

↑ «Lea-Artibaikoa - Ahotsak.eus» ahotsak.eus (Noiz kontsultatua: 2018-06-27).

↑ «Berriatua - Ahotsak.eus» ahotsak.eus (Noiz kontsultatua: 2018-06-27).

↑ https://web.archive.org/web/20200924143345/http://www.berriatua.org/eu-ES/Turismoa/Jaiak/Orrialdeak/default.aspx

↑ «Etxepintxoa etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2020-07-04).

↑ «Lekoia Bekoa baserria. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2020-07-04).

↑ http://www.berriatua.org/eu-ES/Turismoa/Zerikusi/Orrialdeak/Iglesiasyermitas.aspx[Betiko hautsitako esteka]

↑ https://web.archive.org/web/20161020192446/http://www.berriatua.org/eu-ES/Udala/Udalaldizkaria/Documents/ZEBARRI_5_3.pdf

↑ a b Ibai Muñiz (2007), Lea Artiba eskolatik eskualdera, Lea Artibai ikastetxea

↑ https://www.cikautxo.es/eu/cikautxo.php

↑ https://www.kide.com/enpresa/kide-16

Berriatua Bizi webgunea

Berriatuaz, Lea-Artibaiko Amankomunazgoaren webgunean.

Herriko albisteak, 11 Barri agerkarian.

Datuak: Q1228064

Multimedia: Berriatua

Liburuak: Euskal Herriko bidaia-gida/Herriz herri/Berriatua

VIAF: 153768228

LCCN: n95104730

OSM: 340582

INE: 48018

Lea-Artibaiko udalerri aurkibidea

Amoroto • Aulesti • Berriatua • Etxebarria • Gizaburuaga • Ispaster • Lekeitio • Markina-Xemein • Mendexa • Munitibar • Ondarroa • Ziortza-Bolibar

"https://eu.wikipedia.org/w/index.php?title=Berriatua&oldid=8964642"(e)tik eskuratuta

Orriaren azken aldaketa: 11 ekaina 2022, 16:33.


Kanpotik etorritakoekin euskaraz praktikatzeko talde herrikoi bat sortu dute Azpeitian

2014ko maiatzaren 6

Azpeitiko Sanjuandegi auzoan Euskal Herritik kanpotik etorritako jende asko bizi da. Gehienak urte... +

Sanjuandegi azuoan, Extremaduratik etorritako jende asko bizi da. Argazkia: Eli Aizpuru (DV)

Estaturik gabeko herrien festibala egingo dute Galdakaon

2014ko maiatzaren 5

Galdakao musikaz eta erritmoz beteko da hilaren 9an eta 10ean, Estaturik gabeko Herrien I... +

Sabicas gitarra jotzailearen omenezko meza flamenkoa egin dute Iruñean

2014ko apirilaren 28

Pepe 'El Habichuela'k eta Paco Suárezek, beste abeslari flamenkoen artean, Agustín Castellón... +

Sabicasen omenez San Fermín kaperan izandako meza flamenkoa. (TWITTER / @angelansae)

'Ongi etorri Ordiziara' informazio saioak martxan jarriko dira berriro

2014ko apirilaren 27

Berriz ere martxan jarriko dira Ordiziako Udaleko Migrazio eta Aniztasun sailak sustatutako 'Ongi... +

"Marokok iada emakume izena du" dokumentala erakutsiko da Donostian

2014ko apirilaren 24

Jatorkin elkarteak "Marokok iada emakume izena du" dokumentalaren proiekzioa antolatu du, Omnia... +

Elkar ezagutzeko Irun Plataforma jaio da

Orain dela 40 urte heldu zen Luis Enrique Vera Perutik Irunera. Bertako Lourdes Oñativiarekin... +

Kanpotik etorrientzako harrera-programa jarri dute Getxon

"Langile migratzaile, errefuxiatu, egoitza eskatzaile eta behin betiko immigratzaile asko eta beren... +

Euskal Herriko txinatarrek kultur topaketen 40. urteurrena ospatu dute

2014ko apirilaren 9

Hego Euskal Herrian bizi den komunitate txinatarrak astelehenean Bilbon euren kultur topaketen... +

Rrom Herriaren Eguna ospatu da

2014ko apirilaren 8

Gaur, apirilaren 8an, Rrom Herriko Nazioarteko Eguna ospatu da mundu osoan. Euskal Herrian ere... +

Rrom Herriko Nazioarteko Egunaren aurrean, hainbat elkartek egindako komunikatua

2014ko apirilaren 4

1971-2014KOMUNIKATUA Orain dela 43 urte, 1971ko apirilaren 8an, Ijito-Herriaren mundu mailako... +


SAN INAZIO BHI 1.C MAILA ERROMA: INPERIOAREN GARAIA

Imperioaren Garaia

Imperioaren goreneko unea k.o 235 urtera izan zen. Goiz imperioa izenez ezagutzen dena. Garai honetan zehar, hainbat emperadore izan ziren, dinastietan sailkatuta. Erromak bere lurraldea herdatzen jarraitu zuen :Hispainia, Britania,Mediterraneoko ekialdeko lurraldeak etb. Bakea bermatzeko, limes bat eraiki zen eta bertan armada finkoak ezarri ziren. 400.000 soldadu baino gehiagok babesten zituzten inperioko lurrak barbaroengandik, horrelace esaten baitzieten atzerriko herriei.

Limesa: Erromako mugan zehar gotorlekuz eta zaintze-dorrez jositako harresia. Tito Flavio Domiciano (k.o 51-96) enperadore erromatarren garaian eraikitzen hasitako gotorleku honen helburua Imperioaren kontrola eta defentsa ziurtatzea zen. Adrianoren harresia Britainian. (K.o 122)

Inperioa hobeto adminitratu eta gobernatu ahal izateko, Erromak italiako penintsulatik kanpo konkistatutako lurrak probintzietan bereizi zituen. Garrantzi txikiko probintziak eta baketsuenak senatuaren esku gelditu ziren. Garrantzitzuenak eta gataskatsuenak zuzenean enperadorea bera gobernatzen ziren.

Miren Muñoz 1.B


Jordan Santos-Concejero: “Atleta kenyarren arrakasta puzzle erraldoi bat da” | #KZJaia | Zientzia Kaiera

Jordan Santos-Concejero: “Atleta kenyarren arrakasta puzzle erraldoi bat da”

31Mar2015

Uda garaia da eta sekulako beroa egiten du kanpoko aldean. Gure etxeko salan gaude, tripa beteta, siesta egin edo ez egin erabaki ezinik. Gorputzak lo geratzeko eskatzen digu, baina telebistan eskaintzen ari diren ikuskizunak harrapatu gaitu. Begiek huts egiten digute baina burmuinak esnatuta mantendu nahi du. Borroka latza, zalantza gabe. Izan ere, badakigu Olinpiar Jokoak ez direla urtero antolatzen. Honegatik, ahalegin ikaragarria egingo dugu lo ez geratzeko. Gaur ez da siestarik egongo. Gainera, ematen ari diren karrera oso berdindua dago.

Une honetan telebistan eskaintzen ari direna Jokoetako proba inportanteenetakoa da: maratoia, hain zuzen ere. Nola ez, afrikarrak (etiopiar bi eta hiru kenyar) doaz lasterketaren lehenbiziko postuetan borrokan. Irabazlea, bost lasterkari hauen artean egongo da. Atzerago, alemaniar bat eta estatu batuar bat bere bizitzako ahalegin handiena egiten dabiltza. Ez dute lasterketa burua inoiz harrapatuko. “Ze arraroa”, pentsatzen dugu. “Proba honetan ere, kenyarrak aurretik. Izango al dute gainontzeko gizakiok ez dugun zerbait? Nola da posible honelako probetan beti aurrean egotea?”, galdetzen diogu gure buruari.

1. irudia: Atleta kenyarrak Daegu maratoian parte hartzen, 2011. urtean. (Argazkia: FMAA atletismo)

Seguru aski ere, jende askok galdetu dio hau bere buruari noizbait. Baita profesionalek berek ere. Zientzia Kaiera, errealitate honi azalpen zientifiko bat ematen saiatu den, Jordan Santos-Concejero doktorearekin bildu da bere lanaren gainean hitz egiteko. Bere ikerketak, eliteko atleta kenyarren arrakastan erabakigarria izan daitekeen faktore bat deskribatzen du lehen aldiz. Eta hau da, atleta kenyarrek, erabateko ahalegina egiten dutenean, garunaren oxigenazio hobea dutela.

Santos-Concejero doktoreak azterlan bat egin zuen, helburu honekin: Kalenjin tribuko eliteko lasterkari kenyarren garunaren oxigenazioak erritmo gorenean eta progresiboan nola erantzuten duen aztertzea.

Honetarako, eliteko kenyar talde bat hartu zuen (15, denak ere Kalenjin tribukoak). Denak goi mailako atletak, maratoi erdian 1:01 eta 1:03 arteko markak dituztenak. Proba asko egin ostean, azterlanak erakutsi zuen lasterkari kenyarrak gai direla beren garunaren oxigenazioa tarte egonkor batean mantentzeko eta litekeena dela honek laguntzea distantzia luzeko lasterketetan arrakasta izaten.

Hau al da guztiaren azalpena? Edota, beste faktore bat besterik ez da? Hauek dira bere hitzak.

– EHUko Gorputz eta Kirol Hezkuntza Sailean doktorea zara. Nolakoa da zure eguneroko lana?

Nire eguneroko lana unibertsitateko beste edozein irakaslerena bezalakoa da. Nire denboraren parte bat eskoletan eta eskolak prestatzen ematen dut. Beste parte bat ikerketa artikuluak idazteko gordetzen dut. Ikuskatzailea naizen heinean, artikuluak ere aztertzen ditut. Eta, nola ez, denbora asko ematen dut ikerkuntzarako finantziazioa bilatzen, kongresuetara joaten, proiektu berrietan pentsatzen, Hegoafrikako lankideekin hitz egiten… Esango nuke gauza horiek guztiak egiten ditudala, beste edozein irakaslek bezala.

– Eta zure lanetik zer da gehien gustatzen zaizuna?

Ikerkuntza, zalantza izpirik gabe. Oso argi daukat hori.

– Kirolaren esparruan egiten dituzu ikerketak. Egia esan, ikerkuntzaz hitz egiten denean, oso erraza da fisikan, kimikan, astronomian… ikerkuntza bera irudikatzea. Hau da, kimikari batek ikerkuntzan lanean dagoela esaten dizunean, oso erraz irudikatu daiteke egiten duena. Kirolean nola egiten da ikerkuntza?

Kirol munduan egiten den ikerkuntza oso zabala da. Kontutan hartu behar dugu adar asko daudela. Hor ditugu, adibidez, kirolaren hezkuntzan egiten den ikerketa, kirolaren historiari dagokionez egiten dena, kirolaren fisiologian egiten dena… Biologoa izanik, azken honetan egiten dut nik lan. Kirolaren fisiologia giza fisiologiaren adar bat dela esan daiteke. Gizakiaren gorputza aztertzen dut gizakiak kirol ezberdinak egiten dituenean. Gizaki baten gorputza limitera eramaten denean sistema fisiologikoek nola erreakzionatzen duten aztertzen saiatzen naiz, adibidez. Baina baita gauza gehiago ere. Atleten artean egon daitezkeen diferentziak aztertzen ditut. Honela, lasterketa batean ahalegina nola aurreztu dezaketen ikusten dugu, adibidez. Edozein fisiologok edo medikuk egin dezakeen lana egiten dut nik.

– Ikerkuntzak oso ibilbide luzea dauka fisikan, matematiketan, astronomian, medikuntzan… Kirolean, ordea, ez hainbeste. Zergatik gertatzen da hau?

Nik uste badagoela arrazoi fuerte bat. Eta hau da guk gizakiekin egiten dugula lan zuzenean. Gainontzeko adarretan lan egiten duten ikerlariek, euren ikerketak aurrera eramateko, ez dute zertan gizakiekin lan egin. Nire kasuan, ezinbestekoa zait puntako atletekin lan egitea nire ikerketetan aurrera egiteko. Hau honela izanik, zailtasunak izaten ditugu gizakiak aurkitzeko edota etika komiteen oniritzia jasotzeko. Kontutan hartu behar da, askotan, gizaki hauek limitera eramaten ditugula eta hau kaltegarria izan daitekeela. Beti da errazagoa arratoiekin lan egitea eta ez gizakiekin. Nik uste hau dela arrazoi inportanteena.

2. irudia: Jordan Santos-Concejero ikertzailea, ikerketan parte hartu duen atleta kenyar batekin.

– Hitz egin dezagun zure lanaren gainean. Zure ikerketei esker, badirudi badakigula zergatik irabazten duten beti atleta kenyarrek! Ez al da horrela?

(Barreak). Nik ez nuke hori esango. Ezta gutxiago ere. Nire lana irakurri ostean, jende askok pentsatu du atleta kenyarren sekretua behingoz ezagutu dela, baina ez da horrela. Atleta kenyarren arrakastak faktore asko ditu. Ez bat bakarrik. Eragin handia duten dozenaka faktore daude: sozioekonomikoak, antropometrikoak, elikadurarekin zerikusia dutenak, bizitza estilo ezberdinak… Puzzle erraldoi bat da eta guk pieza txiki bat besterik ez diogu gehitu.

– Oso apala zara… Sekulako aurkikuntza egin duzu!

Ez, ez. Egia da diodana. Ezin dezakegu esan euren sekretua zein den aurkitu dugunik, ez baita egia. Esan bezala faktore asko daude eta guk kontribuzio txiki bat besterik ez dugu egin. Proiektu honek, hala ere, badu arazo bat. Nire aurkikuntzak ezin ditzaket beste talde batekin konparatu. Ezinezkoa da maila bereko beste talde bat aurkitzea. Norekin konparatu ditzaket orduan? Europan, adibidez, ez daude aztertu ditudan 15 atleta kenyar hauekin konparatu daitezkeen beste 15 atleta. Maila ezberdina da. Europarrak ez dira hain onak. Demagun 15 aurkitzen ditudala eta kenyarrak arinagoak direla. Hau zergatik gertatzen da? Kenyarren oxigenazioa egonkorragoa delako edo, besterik gabe, arinagoak direlako? Hori da daukadan arazoa.

– Eta zer egin daiteke honen aurrean?

Aurkitu dugun faktore hau puzzleko pieza bat den edo ez jakiteko, beste talde bat aurkitu behar dugu. Berdin du atletak diren edo ez. Eliteko txirrindulariak izan daitezke, adibidez. Urtero Frantziako Tour-a kurritzen dutenak izan daitezke. Talde berri hau hartuta, euren garunaren oxigenazioa nolakoa den ikusi beharko genuke. Oxigenazioa egonkorra dela erabateko ahalegina egiten dutenean? Bada, orduan faktore hau eliteko atleten ezaugarri bat izango da, eta ez kenyarren ezaugarri propio bat. Baina hau egiteko dagoen zerbait da.

Filed under#KZJaiaElkarrizketak

Taggedariketa_fisikoafisiologiakirolaosasunazientzialariak

Asteon zientzia begi-bistan #53 | Dibulgazioa | Zientzia Kaieraapirila 5, 2015

[…] Zientzia Kaieran aldiz, Peru S. Gamarra kazetariak Jordan Santos-Concejero biologoa elkarrizketatu du. Jordan kirolaren fisiologiaren adarrean ari da lanean. Hau da, gizakiaren gorputza aztertzen du gizakiak kirol ezberdinak egiten dituenean. Gizaki baten gorputza limitera eramaten denean sistema fisiologikoek nola erreakzionatzen duten aztertzen saiatzen da. Horrez gain, atleten artean egon daitezkeen diferentziak aztertzen ditu eta honen baitan bere ikerketak, eliteko atleta kenyarren arrakastan erabakigarria izan daitekeen faktore bat deskribatzen du lehen aldiz: “Atleta kenyarren arrakasta puzzle erraldoi bat da”. […]


sanferminak 2017: Zigorra, entzierro atarian drone bat erabiltzeagatik | Herriak eta hiriak | EiTB

Sanferminak 2017: Zigorra, entzierro atarian drone bat erabiltzeagatik

Entzierroaren udal ordenantza urratzea egotzita, 1.500 euroko isuna ezarri diote.

2017ko sanferminetako lehen entzierroko une bat. Argazkia: EFE

Sanferminetako entzierroan zuhurtziaz korrika egiteko gida

ARGAZKIAK: 2017ko sanferminetako lehen entzierroa

Nazionalitate irlandarra duen pertsona bat zigortu dute gaur Iruñean, 2017ko sanferminetako lehen entzierroa hasi baino minutu batzuk lehenago entzierroaren eremuan drone bat erabili eta entzierroaren udal ordenantza urratzeagatik.

Iruñeko Udalak ohar bidez jakinarazi duenez, goizeko zortziak jotzeko minutu gutxi falta zirenean, Udaltzaingoak entzierroko ibilbidean, Santo Domingo inguruan, drone bat zebilela antzeman du.

Aparatuari jarraipena egin ostean, droneak Nafarroako Museoaren plazan lur hartu duela ikusi dute eta bertan lokalizatu dute aparatua gidatzen ari zen pertsona.

Udaltzaingoaren bulegora eraman ostean, 1.500 euroko isuna jartzeaz gain, dronea kendu diote espedientea ebatzi arte.

Udal Ordenantzaren 4. artikuluaren arabera, debekatuta dago baimenik gabe, eta aparatua edozein delarik ere, entzierroaren aire-eremuan hegan egitea. Halaber, arau-hauste larri gisa jasota dago udal ordenantzako 7. artikuluan.

Junqueras eta beste zazpi kontseilari kargugabetu, espetxera bermerik gabe

Haserrea Katalunian, ‘Gobernu legitimoa’ espetxeratu dutelako

EHUko inprimakietan, sexuaren atalean, hirugarren aukera bat egongo da


Itzalezko txotxongiloen tailerra — Museo Zumalakarregi Museoa

Zumalakarregi Museoan 6 eta 12 urte bitarteko haurrei zuzenduriko familia tailerra eskainiko du. Bertan itzalezko txotxongiloen jatorria aztertzeaz gain, partaide bakoitzak bere txinatar antzerkitxo propioa egin ahal izango du.

Aurrez izen ematea ezinbestekoa da. Kopuru mugatua. Tarifa 3€ (1,5€ familia txartelarekin).

2022/01/22 - 16:30 - 18:30


Gelak eta materialak uzten dizkizuegu: hemen kontatzen dizuegu nola

2 January, 2016

Ez dugu gauza handirik, baina daukaguna, konpartitzen dugu 🙂 Euskadiko Gazteriaren Kontseiluan gelak eta materialak uzten dizkizuegu gazte-elkarteei eta bestelako gizarte mugimenduei. Zuen jardueretarako zerbait behar baduzue, jarraian duzue mailegatu ahal dizuegunaren zerrenda eta eskaera egiteko jarraibideak:

Materialen katalogoa*:

* Karpa eta generadoreak jada ez daude eskuragarri.

Gelak edo materialak eskatzeko jarraibideak.

Fidantza eta prezioen zerrenda.

Fidantza edota alokairuaren diru sarrera egiteko kontua:

Euskadiren Gazteriaren Kontseilua – Consejo de la Juventud de Euskadi

(IBAN IS63) 2095 0353 82 5060444029

Concepto: “NOMBRE DE LA ASOCIACIÓN – MATERIAL”

Zalantzaren bat baldin baduzue, partehartze@egk.eus e-mailera idatzi ahal diguzue, ala 688 67 60 99 telefonora deitu (eta Martarekin hitz egin) astelehenetik ostiralera 17.00ak baino lehen.


XARE FINALERDIAK: ARRIZABALAGA-BECAAS VS PEREIRA-MARTINS / BORTEYRU-REGERAT VS SASCO-VIDEGAIN - KANALDUDE, herri telebista

XARE FINALERDIAK: ARRIZABALAGA-BECAAS VS PEREIRA-MARTINS / BORTEYRU-REGERAT VS SASCO-VIDEGAIN

2019-08-30 01:35:41

Urruñako Iturbidea trinketean 20 urtez petikakoen xare modalitateko bi finalerdi iragan dira eta Kanalduden zuzenean segitu ditugu. Lehen partidan Arrizabalaga eta Becaas, Pereira eta Martins-en kontra gailendu dira, 40-23. Bigarren partidan Borteyru eta Regerat, Sasco eta Videgainen aurka irabazi dute, 40-14. Hemen dituzue partidak ikusgai Beñat Durruty & Eneko De Paredes-ek komentaturik.


EDALONTZIAK (VII): "Beer Stein" edalontzia | Garagardo ahotsa

2011(e)ko azaroak 30-n igor-kargitaratuta

“Beer Stein” edalontziak “Stein” alemaniar hitzean du jatorria, garai batean erabiltzen ziren zeramikazko edalontziengatik.

Kategoria beer stein edalontzia,edalontziak, egilea igor. Gorde lotura.


IÑIGORI MARTINEZ: GALDETEGIA

Futbolari gogokoena: Gogokoena…Messi.

Zelai gustukoena: San mames.

Futbola ez den beste kirol bat:Ummmm… ziklismoa.

Musika talde edo abestiren bat: Ez dakit, baina gehien bat parrandan entzuten den musika.

Film bat: Ez naiz pelikula zalea .

Leku bat: Parrandarako edo? Bueno, niri gehienbat beti gustatu izan zaizkit Ibiza edo horrelako

lekuak.

Momentu on bat: Momentu honetan neska daukat eta, egia esan, berarekin bizitzen ditudanak, bai

norabait joan oporretara edo bai arratsalde pasa berarekin.


4.8 Inklusioa euskal pilotan: aukera eta mugak talde arteko harremanaren talaiatik

Egileak: Uxue Fernandez Lasa, Itsaso Nabaskues Lasheras, Jurgi Olasagasti Ibargoien, Amaia Ramírez , Oidui Usabiaga Arruabarrena

Deustuko Unibertsitatea; Gipuzkoako Kirol Egokituen Federazioa; NARE, Psikologia eta Aldaketaren Kudeaketarako Zentroa; UPV-EHU

2006ko Nazio Batuen Erakundearen Eskubideei Buruzko Konbentzioaren 30. artikuluan agertu moduan, bermatu egin behar da urritasunen bat duten pertsonen parte-hartzea aisialdi- eta kirol-jardueretan. Ezinbestekoa da jarduera horiek gainerakoen baldintza berberetan eskaintzea eta horretarako beharrezkoak diren bitartekoak ahalbidetzea (Dieringer eta Judge, 2015; Reina, 2014). Legeak lege, ordea, gaur-gaurkoz praktikan oso testuinguru gutxitan sustatzen dira gaitasun ezberdinak dituzten kirolarien arteko inklusio-esperientziak (Haug, 2010). Are gutxiago dira, gainera, adimen-urritasuna duten pertsonei dagozkienak.

Euskal pilotan testuinguru inklusibo batean pertsonen arteko harremanak eta pilotarien trukeen ezaugarriak deskribatzea.

Datu-bilketa 2017ko irailetik abendura egin zen, inklusioa ardatz zuen euskal pilotako esperientzia baten bidez. Zenbait teknika erabili ziren informazioa eskuratzeko: behaketa parte-hartzailea eta elkarrizketa informalak, bideo-grabazioen bidezko jardueren erregistroa eta pilotarien asebetetze-galdetegiak. Ikerlanean Gipuzkoako 16 eta 35 urte bitarteko zortzi pilotarik hartu zuten parte, gaitasun ezberdinetakoak denak, tartean adimen-urritasuna zutenak ere bai. Partaideen hautaketarako nahitako laginketa (purposive sampling) teknika erabili zen, atezain ezberdinen bidez. Datuen analisia prozedura induktibo-deduktiboaren bidez egin zen.

Pilotarien arteko hurbiltasunak eta konfiantza-mailak gora egin zuten saioek aurrera egin ahala. Lehen saioan haietako zenbaitek elkar ezagutzen ez zutela aintzat hartuz, saioz saio kideek truke zuzen eta oparoagoak zituzten elkarrekin, saioa hasi aurreko, bitarteko eta amaierako zein ondorengo hizketaldiak nabarmenduz, batik bat. Gainera, adar-jotzeen kopuruak ere gora egin zuen. Hala ere, komunikazio-muga batzuk agertu ziren, zenbait jarduera azaltzeko estrategia-aldaketak eskatu zituztenak, bereziki adimen-urritasuna zuten bi pilotariren ezaugarri eta ulermen-mailara egokitzeko. Dena den, pilotari guztiek gutxieneko joko-maila izateak taldea homogeneizatu zuen, estatus-berdintasuna, helburu komunak eta truke jarraituaren alderdi positiboak indartuz.

Jarduera fisiko eta kirolaren esparruan inklusioa sustatzeko programak garatzeak gizartearen aniztasuna errespetatu eta zabaltzeko bideak eskain ditzake, kasu honetan euskal pilotaren bidez talde arteko harremanak eta haien onurak landuz. Horretarako, zenbait irizpide aintzat hartzeak komunikazioa indartu eta ahalbidetzen du kirolariengan.

- Dieringer ST, Judge LW. Inclusion in Extracurricular Sport: A How-To Guide for Implementation Strategies. The Physical Educator. 2015;72:87-101.

- Haug P. Approaches to empirical research on inclusive education. Scandinavian Journal of Disability Research. 2010;12(3):199-209.

- Reina R. Inclusión en deporte adaptado: dos caras de una misma moneta. Psychology, Society & Education. 2014; 6(1):55-67.

4.08.Euskal pilota.pdf


Errepikapen bat entzungo da Higwhay 9 saioan – Arraio Irratia 99.3 FM

Errepikapen bat entzungo da Higwhay 9 saioan

Highway 9ko lagunek ezingo dute gure gela arraxoetik saiorik egin eta ondorioz gaurko 20:00etatik 21:00etarko saioa errepikapen bat izango da.

Aurreko astean, musika akustikoari buruz eginiko saioa entzun ahalko duzue Zarauzko uhin libre bakarretatik.

Previous Post Entzun atzoko soinuak

Next Post Inauterien inguruan hitzegingo dugu Atalkan


Magenta lerroa

Lerro Berdea

Negozio Arloak

Bulegoko Materiala

Material Hezigarria

Diseinu eta Pertsonalizazioa

Barne Arkitektura

Eskolarra

Extraneta

Ezagutu gure online denda berria

Egin zure eskaerak web orritik zuzenean

Uztailaren 11ko 34/2002 Informazioaren Gizarteko Zerbitzuen eta Merkataritza Elektronikoko Legea aintzat hartuta, honakoa adierazi nahi da: http://www.ikasigroup.com helbidea Ikasi group solutions S.L. enpresak gestionatu du, helbidea Poligono Juin Txiki 11-12 zenbakiak, 20720 Azkoitia (Gipuzkoa) duena eta IFK B20529947. Ikasi group solutions S.L.

El dominio "www.ikasigroup.com"... Gehiago Irakurri

Pribatasuna

Web orrian eskatzen diren datuak, dagokion prozeduran edo ekintzan aurreikusitako helburuetarako bakar-bakarrik erabiliko dira.

Web orrian ematen diren datuak ez zaizkio, inondik inora, hirugarren bati utziko, Datu Pertsonalen Babeserako abenduaren 13ko 15/1999 Legearen 6.2 eta 11.2 artikuluetan... Gehiago Irakurri

2014 diseñado por Ikasi group solutions SL y desarrollado por Aner


Globo pilotu - Wikipedia, entziklopedia askea.

Globo pilotu

Guztiz puztutako globo pilotua

Globo pilotua edo baloi pilotua meteorologoek erabiltzen dute egun-argiko orduetan lurraren gaineko hodeien oinarriaren altuera zehazteko. Iraganean, eta batzuetan gaur egun, teodolito bat erabiltzen zen globoaren jarraipena egiteko haizeen abiadura eta norabidea zehazteko. Globo pilotuaren atzean dagoen printzipioa igoera-abiadura (zeinen azkar igotzen duen) ezaguna duen hodeien artean desagertzen den puxika baten denboralizazioan datza, hodeien beheko altuera kalkulatzeko erabil daitekeena. Globo askea da, goialdeko haizeen neurketa bisualerako bakarrik erabiltzen dena. [1]

↑ «Globo pilotu», Euskalterm terminologia banku publikoa

Datuak: Q1661027

Multimedia: Ceiling balloon

"https://eu.wikipedia.org/w/index.php?title=Globo_pilotu&oldid=7510377"(e)tik eskuratuta


Sarbide Casciana Terme arautzea (ZTL) hirigune historikoan parte hartzen du.

gakoa: inguruan urdin argia ZTL da

ZTL The 15 ekainetik 15 irailera arte egongo da aktibo.

Ez dago sartzeko baimena Galilei, Piazza Garibaldi, Piazza Vecchio mercato bidez eta Cavour astelehenean bidez larunbatera 14 from: 00 - 06: 00. Igande eta jaiegunetan iraunkorra.

14: - 00 06: beste kaleetan igande eta jaiegunetan 00 ere.

Casciana Terme hiria webgunean


IGARTUA BENGOA,Karmele "Gaur arte" (Narrazioak)

Bisitak: 25771

...Urtarril hasierako aurkezpenean ezagutu zintudan, gainerako

ikaskide guztiekin batera, eta, bai, erreparatu nuen zure

erakargarritasunean; gutxitan gertatzen zait eta, aspaldian, ez. Goitik

behera aztertu zintudan; segundo gutxi batzutan irudikatu nuen zure izatea

eta... gustatu egin zitzaidan. esanez

Honela hasten da gutun liburu hau. Kalenek Aratzi idazten dio eta Aratzek Kaleni. Bien arteko harremanen gorabeherak bien ikuspegitik jarrai daitezke.

Lan honekin Karmele Igartuak IDAZLE ESKOLAko 2005-2006 urteko BEKAren lehen saria jaso zuen, narrazio sailean.


Garbizaletasun beharra edo garbizalekeria beharra? XXI. mendeko iruzurra | Euskal Gaiak

30 iraila, 2015 Euskal Gaiak Utzi iruzkin bat

[Alex Uriarte Atxikallende Euskal Filologiako ikasleak eta Euskal Gaien Institutuko kolaboratzaileak bidalitako testua]

Kirol gorena, XXI. mendeko opioa, egungo entretenimentu modu nagusia, masak mugiarazten (edo geldiarazten) dabezana. Futbola. Baina “el deporte rey” dalakoa guzur handi bat ete? Galdera arriskatua baloiaren mendean, kirolaren mendean eta batez be kirol garbizaletasunaren mendean egiteko, inondik inora.

Iturria: www.ironman.com

Ondo jakinekoa da joandako hamarkadatan kirolaren munduan dopajearekin lotutako eskandaluek zer nolako zeresana eta oihartzuna izan dabeen. Hamaikatxo golengatik irabazitako partidak, Frantziako Tourra zazpitan irabaztea erreskadan, errekor itzelak hamaikatxu maratoi eta lasterketatan, ultraman eta ironman moduko proba basatiatan lortutako datu eta emaitza jainkotiarrak… Egin daigun berba argi, hau guztia sineskaitza da, edo halan izan beharko leike behintzat.

Baina zeresan handiena emoten dabena zera da, kirol gehienak aldaketarako bideari ekin deutseela jarraitzaileon fedea berreskuratzearen, sinesgarritasunaren eta ikuskizun gizatiarren (eta ez jainkotiarren) bila. Iragan ilundun kirolek, txirrindularitzak, atletismoak, igeriketak edota triatloiak (ironman, ultraman, sprint eta bestelango azpigeneroak barne) erreformarik zorrotzenak jarri dabez abian azken urteotan. Aldaketa horreen artean, besteak beste, pasaporte biologikoarena dago: kirol-organismoek kirolariei hareen datu fisiologikoen profil bat sortzen deutse eta edozein substantziak datu horreek aldatzen dabezanean automatikoki detektatzen da.

Baina konparaketa saihestezina dan lez, igez Frantzian prentsa nazionalera filtraturiko informaziona plazaratu beharra sentiduten dot. Bertan, azken lau urteotako (kirolaren erreforma garbizalearen urteotako) dopaje kasuak agertzen dira. Batzuentzat sinestezina izan arren, dopaje kasu gitxien eukezen kirolak iragan zikindunak ziren eta batez be, txirrindularitza zein atletismoa. Kasualidadea? Ez dot uste. Beste muturrean, barriz, “sinesgarri eta segurutzat” jotzen ebezen kirolak egoazen, batik bat errugbia eta batez be futbola, beste danan ganetik.

Honegaz guztiagaz, ez dot futbolzaletasuna kritikatuteko helbururik. Kirolen arteko bardintasuna bultzatzea da neure helmugea, eta baita gaur egungo ustezko kirol fidagarrienaren fidagarritasun-eza salatzea be. Ez neuke pare bat kontutxo aipatu bage amaitu gura. Batetik, Bernd Schuster entrenatzaile alemana Real Madrid talde ahalguztidunetik modu txarrean kaleratu ebenean, ondorengo deklazinoak egin ebazen, neure ustez oso adierazgarriak diranak: “En el mundo del fútbol profesional es bastante frecuente el consumo de medicamentos. Los médicos y fisioterapeutas siempre nos daban algo y lo tomábamos sin rechistar, era parte de nuestra profesión y rutina. Incluso hoy en día, muchísimos jugadores de élite tienen consigo más tabletas y píldoras que desodorante y perfume. Siempre necesitan tomar algo por algún motivo.”

Bestetik, orain dala ez asko egunkari batzuetan irakurritakoak aipatu gura neukez. Baten, Atlético de Madrid taldeak antidoping kontrol bat saltatu ebala jartzen eban, Europa League-eko titulua lortu osteko ospakizun eta jaialdian egoazala esanez. Beste baten, ostera, arreta deitu eta asko pentsarazi eustan Australiako talde txiki batean jazotako eskandalua egunkarien kirolen alorreko azken orrialdeko behekaldean agertuteak. Izan be, talde horretako 34 jokalari esteroidez eta nandrolonaz (estimulatzaile oso gogorrak, hasikeran animaliekaz erabiltzeko sortuak) dopatuta harrapatu ebezela kontatzen zan. Horrelango zer edo ha geurean lehen orriko titularra izango litzake zalantza barik. Gatxa da esaten, baina gaur egun garbizaletasunak ez dauko lekurik kirolean. Garbizaletasuna barik, garbizalekeria behar da egunean-egunean agertzen diran dopaje kasuekaz amaitzeko eta kirola barrutik garbitzeko.

Prentsaren papera hain erabakigarria dan gizarte honetan, antza danez gauza batzuk ez dira lau haizetara zabaldu behar, kirolaren osasunerako. Edo kirol eta talde haundien osasunerako ete zan? Ez nago seguru… Baina dana dala, bien bitartean jarraitu daigun Frantziako mendietara Tourra ikustera joaten, domekatan Katedralean garrasi egiten edo pilota frontoi hotzak berotzen, euskal gizartean kirolak –kirol sano, herrikoi eta sinesgarriak- oraindik be badauko lekurik-eta.

Aurreko sarrera[Seminario de investigación] Tipografía, lengua, ideología: letras vascas y gallegas en la señalización urbana.Hurrengo sarreraJohan Järlehed: Tipografía, lengua, ideología: letras vascas y gallegas en la señalización urbana.


(Prekarietateak) Opor APPartak! - Ikusmira zabaltzen - Maddalen Dorador

IparHegoa > Azterketak > Ikusmiran > Ikusmira zabaltzen > (Prekarietateak) Opor APPartak!

Maddalen Dorador Rubio

LAB sindikatuko zerbitzu pribatuetako arduraduna

Badator uda eta horrekin batera lan eskaintza oparoa. Oparoa bezain prekarioa. Hori bai, denon ardura da hiri desiragarriak egitea, irribarretsu agurtzea Euskal Herria ezagutzera etortzen den orori.

Atzean gelditu da Euskal Herri industriala. Munduaren errotazioarekin batera, gurera ere iritsi da industriaren gainbehera zerbitzuen mesedetan. Jada ez omen da errentagarria bertan torlojuak egitea, zer esanik ez kotxeak. Zoritxarrez ordea, errentagarritasun eza hori ez da planetaren muga biofisikoengatik. Potentzia handien diru goseak lur berriak esplotatzeko anbiziogatik baizik.

Egun, zerbitzuetan dagoela errentagarritasuna gehitxo esatea litzake. Errentagarritasuna baino, prekarizazioa, eskulan eskaintza merkea, esklabutzaren muga fineko lan baldintzak daudela esan beharko litzake. Noski, horrek, negozio borobila egiten du: gutxi ordainduz, diru asko atera.

Uda garaiarekin batera, lanpostu mordo bat ateratzen da eskaintzara. Aurten, bereziki. Bi urteko udaldi apalaren ostean, aurreko garaietara itzultzeko ahotsak daude edonon. Gainera, bi urte hauetan azkar zabaldu den abantaila batekin: edozer mugikor bidez eskuratu dezakegu. Zerbitzuen eskaintza berria martxan da.

Munduaren errotazioarekin batera, gurera ere iritsi da industriaren gainbehera zerbitzuen mesedetan

Pizza bat nahi duzula? eskatu mugikorretik. Ezagutzeke duzun hiri horren historia jakin nahi zula? Eskatu mugikorretik. Txalupatxo bat alokatu nahi duzula, txirrinda, motorra? Eskatu mugikorretik. Lo lekua behar duzula? Eskatu mugikorretik. Zure ingurukoak bakarrik utziko dituzula oporretan eta zaintzaileak behar dituzula? Eskatu mugikorretik.

Hauxe da udararako plan APParta. Dena eros eta sal daiteke mugikorreko APPen bidez. Bidaiatu dezagun pertsonei aurpegira begiratu gabe, guztia mugikor bidez kontratatuz, langileekin hitz egin gabe, ezta ordaintzeko ere. Hori bidaiatzeko aukera dutenek. Gainontzekoak, gurean geratuko gara, mugikorrari begira gure txanda noiz iritsi zain, gure jakintza eta esperientziak bi xoxen truke sarean eskainiz.“dena aldatu da, denak berdin jarraitzeko, gure bizitzak beti salgai”

auxe da udararako plan APParta. Dena eros eta sal daiteke mugikorreko APPen bidez.

Langile bezala eze ezik, herritar nahiz kontsumitzaile bezala, arretaz begiratu behar diogu zerbitzuen eskaintza honi. Gu geu baikara askotan, hainbeste kritikatzen dugun balore neoliberaletan erortzen garenak, langileen interbentziorik gabeko zerbitzuak eskuratu nahi ditugunak, orain eta hemen. Baina horren guztiaren atzean, negozio borobila dago: datuen salerosketa masiboa.

Amazonek esaterako, ez du garraio zerbitzurik egiten. Soilik logistika lanak egiten dituela esaten du. Guztiok ikusten ditugu, ordea, egunean milaka furgoneta irribarre urdinarekin. Gidari horietako bakar batek ere ez du amazonekin kontratua, nahiz eta Amazon izan furgonetarako errotuluak jartzera behartzen duena, zein pakete garraiatu behar duen agintzen diona, egiten duen ibilbidea ordenagailuz kontrolatzen diona, kontsumitzaileen balorazio noten arabera sailkatzen duena...

Amazonek esaterako, ez du garraio zerbitzurik egiten. Guztiok ikusten ditugu, ordea, egunean milaka furgoneta irribarre urdinarekin.

Antzeko zerbait gertatzen da APP bidez eskuratu dezakegun edozein zerbitzurekin. Ez dago langilerik hauen atzean, ez lan kontraturik eta ondorioz ez eskubiderik. Langileak autonomo gisa alta ematera behartuak daude, zerbitzua eskaintzeko behar dituzten materialen jabe dira, izan bizikleta, izan garbiketa produktuak... baina ezin dute zerbitzua aukeratu, are gutxiago zerbitzuaren prezioa. Hori dena, nagusia den adimen artifizialak ezartzen die. Horrek dakarren guztiarekin, negoziatzeko aukerarik ez, kexatzeko aukerarik ez.

Honen guztiaren atzean, datuen jasotze eta salerosketa masiboa dago. Gure gustu, anbizio eta desioak adimen artifizialaren esku, doan, eurek marketin negozio borobila egiten duten bitartean.

Gure imajinarioa oraindik iristen ez den eremuetan zabaltzen ari dira negozio hauek. Eta hala ere, azken hilabetean, hainbat mezu distortsionatu eta arriskutsu iristen ari zaizkigu komunikabideetatik mantra gisa:

- Gazteriak ez du lan egin nahi, bakarrik parrandan pentsatzen du

- Ez dago langilerik ostalaritzarako ezta eraikuntzarako ere

- Pertsona migratu edo arrazializatuek nahiago dute diru-laguntza jaso lan egin baino

“Esan gezur bat mila aldiz, errepikatu hitzez hitz, handik gutxira ikusi egi bihurtzen”

Argi geratzen ari da milaka langile, lan egiteko prest gaudela baina ez edozein preziotan.

Baina gezurrak hanka laburrak dituela esaten da eta seguruenik, ez da udarara iritsiko. Euskal herriko kaleak konfliktibitatez beteak daudelako, mobilizazio eta grebak edonon. Argi geratzen ari da milaka langile, lan egiteko prest gaudela baina ez edozein preziotan. Ez gaude prest langileon eskulana adimen artifizialei musutruk eskaintzeko.

Aurtengo udaldian ere, zerbitzariok, garbitzaileok, zaintzaileok, riderrok, merkatariok.... ezinbestekoak izango gara, gure herri eta hiriei bizia ematen diogunak garelako, herria egiten dugulako. Horretarako, gure lan baldintzak ere duinak izan behar dira, eskaintzen dugun zerbitzuaren eta enpresen irabazien pareko baldintzak nahi ditugu. Dagokiguna nahi dugu, ez gehiago ezta gutxiago ere.

Eskaintzen dugun zerbitzuaren eta enpresen irabazien pareko baldintzak nahi ditugu. Dagokiguna nahi dugu, ez gehiago ezta gutxiago ere

Beraz, udaldi honetan ere bada argirik. Langileontzat ere garai APParta delako elkar antolatu eta borrokatzeko. Enplegua, zaintza lanak eta ondasuna banatzearen alde lerrokatu eta aktibo izan behar gara bizitza bizigarrien alde, pertsona guztientzat. Euskal Herri erakargarri bat egin dezagun lan baldintza duineko zerbitzuak eskainiz. Euskal Herri erakargarri bat egin dezagun lan baldintza duineko zerbitzuak kontsumituz. Egin dezagun posible!


22:57, 15 apirila 2015ko berrikusketa

02:31, 8 urtarrila 2014ko berrikusketa (aldatu)

22:57, 15 apirila 2015ko berrikusketa (aldatu) (desegin)

[[Hugh de Lacy]] eta haren semea zen [[Walter de Lacy]] [[normandiar|normandar]] zaldunek [[1174]]-[[1206]] bitartean eraiki zuten. XIII mendearen bukaeran Gela handi bat gehitu zioten.

[[Erdi AroAroa]]ann Trim Meatheko konderriko administrazio erdigunea bihurtu zen. ''The Pale'' eremuaren iparraldeko muga ere bazen. XV mendean zazpi aldiz bildu zen Irlandako parlamentua Trimeko gazteluan. XVI eta XVII mendeetan garrantzi ekonomikoari dagokionean behera egin bazuen ere toki militar garrantzitsua izaten jarraitu zuen, toki estrategikoan kokaturik baitzegoen.

"https://eu.wikipedia.org/wiki/Berezi:MobileDiff/4862955"(e)tik eskuratuta


Nightflies 2 ~ Flash Game

Flash Jokoak Puzzle Nightflies 2

Marigorringoek arabera motibatzea beraz fireflies bonbillak sartzeko maila bakoitzean argiak pizteko eskuratu ahal eskuratu ahal izango duzu eta, beraz, pozik egon gaitezke. Kontuz, bonbillak oso ahulak dira eta apur daitezke.

Erabili sagua hautatzeko.

Gustuko dituzun Nightflies 2? Partekatu zure lagunekin batera ! !

Nightflies 2 Flash Jokoak


Joan den larunbatean, Donostiako Udalak debekatu egin zuen Etxegabeziaren Munduko Eguna zela-eta Arratsek, Hiritarren Harrera Sareak eta SOS Arrazakeriak deitutako kanpaldia | Angula Berria

Hasiera » Joan den larunbatean, Donostiako Udalak debekatu egin zuen Etxegabeziaren Munduko Eguna zela-eta Arratsek, Hiritarren Harrera Sareak eta SOS Arrazakeriak deitutako kanpaldia

Joan den larunbatean, Donostiako Udalak debekatu egin zuen Etxegabeziaren Munduko Eguna zela-eta Arratsek, Hiritarren Harrera Sareak eta SOS Arrazakeriak deitutako kanpaldia

Ertzaintzaren baimena jaso ondoren, Donostiako Udaltzaingoak jakinarazi zien erakunde horiei kanpaldia debekatuta zegoela, zegokion udal ordenantzak debekatzen zuelako, eta gaztigatu zien diru-isuna jarriko zitzaiela kanpaldian parte hartzen zuten lagunetako bakoitzari, eta kanpaldia desegin beharko zutela.

Deia egin zuten erakundeek baimena eskatu zuten idatziz, pentsatuz deialdiaren zertarakoa pertsona etxegabeentzako baliabideak aldarrikatzea zela erakundeen aurrean, adierazpen- eta manifestazio-askatasuna praktikan erabiliz –biak ere Espainiako Konstituzioak babesten dituen oinarrizko eskubideak–. Bistan da ordenantzaren zertarakoa beste bat dela.

Gure iritziz, oso larria da udal ordenantza bat oinarrizko eskubide baten aurretik ipintzea. Bestetik, jarrera hori nahiera hutsezkoa eta diskriminatzailea da, ze lehenago ere egin izan dira horrelako jarduerak leku berean, eta udaltzainek ez dute parte hartu. Bestalde, debekuak gezurtatu egiten ditu populazioaren gizatalde ahulenen aldeko hitzaldi ederrak, Udala ez baita gai interpretazio malgua egiteko giza sail horien aldeko agerraldi bakanetako baten alde.

Berretsi egiten dugu ekintza honetarako deia egiten zuen Manifestua, eta exijitzen diogu Donostiako Udalari egunotan eztabaidatzen ari den Aurrekontuetan aintzat har dezala ohiz kanpoko diru-partida bat pertsona hauek –gazteak gehienak– gure hirian pairatzen duten egoera larria arintzeko.

Arrats elkartea, Red ciudadana de Acogida, SOS Racismo

Red Ciudadana de Acogida

Etxegabeziaren Munduko Eguna


hiruka.eus, aktualitatea: Hezkuntza

http://hiruka.eus/hezkuntza/ euThu, 26 Jan 2017 10:25:13 +0000

Bake-kultura sustatzeko ipuin-kontaketak hasi dituzte, Leioan

http://hiruka.eus/leioa/1485425720915 Leioako Udala k eta Gatazka Eraldatzeko Unibertsitate Zentroa k (GEUZ) abenduan hasi zituzten Hitzaren Zuhaitza izeneko egitasmoko saioak. Hala, bariku honetan, urtarrilak 27, beste emanaldi bi eskainiko dituzte, Altzaga ikastola n. Josu Esnaolak eta Koro Gonzalezek kontatuko dizkiete ipuinak bertoko eskola-umeei, 10:15ean eta 11:30ean. Thu, 26 Jan 2017 10:25:13 +0000http://hiruka.eus/leioa/1485425720915

http://hiruka.eus/leioa/1484147071378 Matematikako Olinpiadaren 53. edizioaren lehenengo fasea egingo dute bariku honetan, urtarrilak 13, Leioako campusean; hitzordua 09:30ean jarri dute, EHUko Zientzia eta Teknologia Fakultateko berbaldi-aretoan. EHUko Matematika Ataleko irakasle ordezkaritza baten laguntzagaz, Espainiako Matematikako Erret Elkarteak antolatzen ditu Matematikako Olinpiadak. 2016-2017 ikasturteak Batxilergoan matrikulatutako EAEko ikasle denek har dezakete parte. Wed, 11 Jan 2017 15:13:43 +0000http://hiruka.eus/leioa/1484147071378

http://hiruka.eus/uribe-kosta/1484064213258 Nekane Balluerkak Euskal Herriko Unibertsitatearen (EHU) errektore kargua hartzeko ekitaldia egingo dute eguazten honetan, urtarrilak 11, eguerdiko 12:00etan, Ajuria Enea jauregian, Gasteizen. Iñigo Urkullu Eusko Jaurlaritzako lehendakaria ekitaldiaren buru izango da, Cristina Uriarte Hezkuntza sailburuak lagunduta. Tue, 10 Jan 2017 16:13:20 +0000http://hiruka.eus/uribe-kosta/1484064213258

http://hiruka.eus/erandio/1483542069355 Astrabuduko Josu Murueta kultur etxeko ikasgela aste-akabuetan ere irekiko dute, urtarrilaren 7tik eta otsailaren 5era bitartean, biak barne. Erandioko Udalaren Kultura Arloak jakinarazi duenez, zapatuetan eta domeketan ikasteko gela zabalik egongo da goizeko 09:00etatik 14:00etara eta 16:00etatik 20:00etara. Fri, 06 Jan 2017 10:00:00 +0000http://hiruka.eus/erandio/1483542069355

http://hiruka.eus/leioa/1481735092071 Leioako campuseko Zientzia eta Teknologia Fakultatea k lortu egin gu Kudeaketa Aurreratuaren Euskal Sariaren zilarrezko A kalifikazioa. Sari horrek erakunde aurreratuenak aintzatesten ditu euren gestio praktikei erreparaturik, euren interes-talde, ikasle, irakasle, ikertzaile, administrazio eta zerbitzuetako langile eta, oro har, gizarte osoa modu orekatuan gogobetetzen ahalegintzen baitira. Wed, 14 Dec 2016 17:10:00 +0000http://hiruka.eus/leioa/1481735092071

http://hiruka.eus/leioa/1480091162266 Kazetarien Euskal Elkargoak eta Euskal Kazetarien Elkarteak gaitzetsi dute atzo Leioako campuseko istiluetan "bere lana egiten" zebilen Europa Press-eko kazetari batek "jasandako erasoa". Bi elkarteak zabaldu dutenaren arabera, "kazetaria, Leioako campusean EHUko errektore-hautaketarako sistemaren aurkako manifestaldiaren gaineko informazioa biltzen zegoen eta bertan jasotako harrikada baten ondorioz, 8 puntuko ebakia du buruan". Zauritutako lankideari elkartasuna eta laguntasuna agertu diote. Fri, 25 Nov 2016 16:26:05 +0000http://hiruka.eus/leioa/1480091162266

http://hiruka.eus/uribe-kosta/1480082866891 EHUko errektoretzarako hauteskundeak direla-eta Nekane Balluerkaren hautagaitzari agiria igorria dio Steilas sindikatuak, unibertsitateak aurrean dituen erronkak nabarmenduz. Nekane Balluerkak UPV/EHUko errektoregai izateko erabakia hartu du. “Garai berri bati hasiera emateko nahiarekin” aurkezten dela iragarri du, “proiektu eta ideia berriak aurkeztuz, UPV/EHUk aurrean dituen erronka handiei guztion artean aurre egin ahal izateko. Eta gogo hori “Nuestro futuro, ahora / Geroa, denon artean” leloetan laburtu du. Fri, 25 Nov 2016 14:07:38 +0000http://hiruka.eus/uribe-kosta/1480082866891

http://hiruka.eus/uribe-kosta/1480082434789 Nekane Balluerka Lasa hautatu zuten EHUko errektore atzoko hauteskundeetan. Emandako botoen % 66,31 lortu zuen katedradunak. Unibertsitateko kideek hautatzen dute errektorea, sufragio orokor haztatuaren bidez. Hauteskunde hauetan hautagai bakarra aurkeztu da, eta beraz, hautatua izateko, emandako botoen herena lortu behar zuen Balluerkak, egin beharreko haztapenak eginda. Fri, 25 Nov 2016 14:00:29 +0000http://hiruka.eus/uribe-kosta/1480082434789

http://hiruka.eus/leioa/1479999661301 Gaur bozketa-eguna da EHUn. Bitartean, ikasle-mugimenduak manifestazioa deituta zeukan Leioako campusean, 12:00etan, "Ikasle borrokaz, geurea eraiki" goiburupean. Hala, gutxienez, manifestari bat atxilotu du Ertzaintzak. Horrez gainera, kazetari bat buruan zauritu dute harrikada bat jota. Guardia Zibilak, ostera, eguerdiko manifestaziora ikasleak Gasteiztik Leioara zeramatzaten autobus bi gelditu ditu, eta hainbat lagun identifikatu. Hala ere, ehunka ikasle batu dira manifestazioan; atxiloketa salatzeko, 18:30ean Bilboko Arriaga plazan batzera deitu du ikasle-mugimenduak. Bitartean, "Askatasunez bozkatzeko eskubidea" aldarrikatu du Balluerkak. Thu, 24 Nov 2016 15:10:09 +0000http://hiruka.eus/leioa/1479999661301

http://hiruka.eus/leioa/1479903725541 Iñaki Goirizelaia Euskal Herriko Unibertsitateko (EHU) jarduneko errektoreak iragarri du "segurtasun neurriak" hartuko dituztela Araba, Bizkaia eta Gipuzkoako campusetan, bihar, azaroak 24, errektore berria aukeratzeko hauteskundeetan, "bozkatzeko eskubidea bermatzeko". Bereziki, "Leioako campusean sor daitekeen egoerak" kezkatzen du Goirizelaia, ikasle-mugimenduak mobilizazioa deitu duelako bertan. Wed, 23 Nov 2016 12:29:17 +0000http://hiruka.eus/leioa/1479903725541

http://hiruka.eus/getxo/1479202521142 Algortako Julio Caro Baroja institutua ren 50. urteurrenaren ospakizuna egin zuten atzo, astelehena. Bertan, besteak beste, Imanol Landa Getxoko alkatea egon zen, ikastetxeko eskola-elkarteko kideakaz. Goizean zehar, berbaldiak, emanaldi musikalak eta bertsolariak egon ziren. Tue, 15 Nov 2016 09:45:00 +0000http://hiruka.eus/getxo/1479202521142

http://hiruka.eus/leioa/1478865584262 EHUren Hauteskunde Batzordeak, inpugnazioak aurkezteko epean bat ere aurkeztu ez zenez, behin betiko aldarrikatu zuen astelehenean Nekane Balluerka irakasleak aurkeztutako hautagaitza. Berarena izango da hauteskundeetara aurkeztuko den zerrenda bakarra. Hautagai bakarra dagoenez, hautatua izateko, %33 baiezko boto lortu beharko ditu Balluerkak, azaroaren 24ko bozketan. Fri, 11 Nov 2016 12:05:38 +0000http://hiruka.eus/leioa/1478865584262

http://hiruka.eus/leioa/1478180034045 Leioako Betiko ikastolak eta Herbehereetako Almende ikastetxeak elkartrukea egingo dute asteotan. Hala, datorren zapatuan, Loiuko aireportura helduko da ikasle-talde holandar bat. Thu, 03 Nov 2016 13:33:44 +0000http://hiruka.eus/leioa/1478180034045

http://hiruka.eus/erandio/1478168180826 Dardara heziketa-proiektua sortu du Maitane Aranaga Libano gizarte-hezitzaile erandioztarrak. Adimen emozionalean oinarrituta dago egitasmoa. Thu, 03 Nov 2016 10:16:17 +0000http://hiruka.eus/erandio/1478168180826

http://hiruka.eus/leioa/1477670667996 Juan Felix Elorrieta Arronategi Betiko ikastolako zuzendari ohia hil zen atzo, Leioako ikastetxe euskaldunak zabaldu duenez. Kooperatibak azpimarratu du Elorrietak "erein eta eraikitako guztia bizirik" dela gaur egun. Fri, 28 Oct 2016 16:04:23 +0000http://hiruka.eus/leioa/1477670667996

LOMCE eta Heziberri planen kontrako mobilizazioak deitu dituzte gaurko

http://hiruka.eus/uribe-kosta/1477474315557 LOMCE eta Heziberri hezkuntza planen kontrako mobilizazio-eguna deitu dute ELA, Steilas, CCOO eta UGT sindikatuek Hego Euskal Herrian. ELAk eta Steilasek alde batetik egingo dituzte protestak; bestetik, CCOO eta UGT sindikatuak mobilizatuko dira. Ikasle eremuan, berriz, Ikasle Sindikatuak egin du mobilizaziorako deia. Wed, 26 Oct 2016 09:45:00 +0000http://hiruka.eus/uribe-kosta/1477474315557

IƱaki Goirizelaia Ordorika: "Ez da erraza buruan duzun guztia aurrera eramatea"

http://hiruka.eus/leioa/1476460572319 Iñaki Goirizelaia Ordorikak (Mungia, 1958) zortzi urte daroatza EHUko errektore legez. Hurrengo hilean errektoretzako hauteskundeak izango dira; baina, Goirizelaiak ez du bere burua aurkeztu horietan parte hartzeko. Errektore izan den azkenengo agintaldi bietan egindakoez eta bidean utzitakoez berba egin digu. Mon, 17 Oct 2016 12:55:56 +0000http://hiruka.eus/leioa/1476460572319


Esne Beltzak disko berria kaleratuko du 2022 bukatzerako

Hemen zaude -> Berriak / Esne Beltzak Disko Berria Kaleratuko Du 2022 Bukatzerako

Taldeak ez du kontzerturik emango aurtengo udan, lan berriaren prestaketan buru-belarri ariko direlako. Solanok bere bakarbako ekimenak ere etengo ditu.

AMAK proiektuarekin kontzertu-sorta berezia ematen ibili da Xabi Solano musikaria aurreko asteetan; azkena hilaren 3an Bilboko Kafe Antzokian, Bernat Etxepare Lizeorako dirua biltzeko.

Datorren ekainaren 19an du trikitilariak beste hitzordu bat, bakarlari gisa. Aiako Aristerrazu plazan izango da , 17:30ean, eta, besteak beste, Kimua dantza kolektiboko lagunak izango ditu lagun.

Hori izango da, baina, datozen aste luzeetan Solanok bakarka nahiz Esne Beltzako kide gisa emango duen azken kontzertua. Izan ere, disko berria prestatzen ari da taldea, eta 2022 amaitu aurretik kalean eduki nahi dute.

Ereñozukoak jakitera eman duenez, Pini taldekideak “lan kontuengatik” ezingo du proiektu berrira batu baina, aldiz, Patxuko itzuliko da.


Sustrai Erakuntza fundazioa: helburuak eta jarduketa eremua | Sustrai Erakuntza

Sustrai Erakuntza fundazioa: helburuak eta jarduketa eremua

Sustrai Erakuntza fundazioa gobernuz kanpoko erakundea da, irabazi-asmorik gabekoa. Bere helburuak honako hauek dira: ingurumenaren babesa, erakunde publiko zein pribatu ezberdinek bultzaturik, ingurumenean eragindako kalteei buruzko informazioaren bilketa, eta behar diren neurriak hartzea erabaki batzuen aurrean, azken hauek arintzeko edo ezeztatzeko. Erakundearen lana beraz, ingurumenaren gaineko informazioa aztertzea, lurraldean eragiten duten egitasmoen inguruko lanketa teknikoa eta juridikoa egitea, eta alegazio, helegite eta beste hainbat lege-jardueraren bidez, irtenbideak bilatzea litzateke.

Fundazioak, honako helburu zehatzak ditu:

Ingurumena defendatzea eta ingurumenaren babes eta sustapen programetan parte hartzea.

Ingurumenarekin zerikusia duen lurralde-, ekonomia- eta jendarte-informazioa eta dokumentazioa bildu, nafarrei horren berri eman eta informazio hori nahi duen edonoren esku uztea.

Erreferentzia-gune fisiko edo birtualak bideratzea, ingurumenaren eta lurraldearen defentsan hainbat kanpainetan lan egiten duten erakunde, kolektibo eta pertsonek beren esperientziak trukatzeko aukera izan dezaten.

Ingurumen eta lurralde-arazoetan interesa duten erakunde eta pertsonen prestakuntza eta gaitasuna laguntzea.

Egun ingurumen eta lurraldearen defentsan dauden ekimen ezberdinen garapena erraztea ingurumenaren inguruko informazioa eskuratzeari dagokionez, trukaketa eta eztabaida, foroak egitea, esposaketak, jardunaldiak, tailerrak, etab…, elkarteratzea, eztabaida politikoan edukiera politikoa, intergenerazional eta interterritorial elkartasuna, praktika onak sustatuz eta azken finean, herritar ekimen amankomunen proposamen eta eskurapenak.

Ingurumenaren gaian informazioa eskuratzeko, publikoki parte hartzeko eta justiziara jotzeko eskubideak arautzen dituen uztailaren 18ko 27/2006 Legea bete dadin laguntzea, zeinak 2003/4/CE eta 2003/35/CE zuzentarauak eta Aarhuseko Hitzarmena iraultzen dituen. Zuzentarau horiek eta Hitzarmenak dagoen informazioa hobetzera, zenbait gaietan informazio hori sakontzera eta hori hedatzeko lehentasunez tresna telematikoak erabiltzera derrigortzen dituzte administrazioak.

Deshazkundearen bidean aurrera egitea helburu duten ekimenak bultzatu eta laguntzea.

Ingurumen alternatibak zabaldu eta merkatuan dauden produktu ekologikoak publikoari orokorrean ezagutaraztea, profesional eta sektore ekoizleei bereziki.

Fundazioaren helburuak lagun ditzaketen beste hainbat xede.

Fundazioaren helburuaren inguru territoriala eta hartzaileak honakoak dira:

Nagusiki Nafarroako Foru Erkidegoa da Sustrai Erakuntza Fundazioak bere jarduera garatzeko hautatu duen lurraldea, baina beharrezkoa izanez gero, Estatu espainiarreko gainontzeko eremuetan ere jarduteko aukera ere aurreikusten du.

Fundazioaren onuradun izaera da gizarteak orokorrean, hala nola entitate, instituzio eta persona guztiei zuzenduta garatzen dituen ingurugiro promozio, prebentzio eta babes jarduerak; hezkuntza; informazioa, sentsibilitatea, komunikazioa; formakuntza parte hartze soziala; irakaskuntza eta ikerkuntza.

Onuradunen erabakia, ingurugiro zerbitzuen esku dagoena, indarrean dagoen legera egokituko da.


LEHENDAKARIORDETZAK – Nafarroako Udal eta Kontzejuen Federazioa

LEHENDAKARIORDETZAK

Federazioak lehen lehendakariordea eta bigarren lehendakariordea ditu. Biak Batzorde Betearazlekoko berezko kideak dira, eta ordena horretan ordezkatzen dute presidentea, hura ez dagoenean.

Gaur egun honako hauek dira lehen eta bigarren lehendakariordeak, hurrenez hurren: Mario Fabo (Marcillako alkatea) eta Ander Oroz (Antsoaingo alkatea).


Uzikastolako Baratzea! : GERNIKA ETA IBARRA PIPARRAK

GERNIKA ETA IBARRA PIPARRAK

Pipar berdeak landatu genituen aurrekoan eta gaur, gernika eta ibarra landatu dugu, baita belar txarrak kendu eta ureztatu ere.

Eta azkenean iritsi zaie etxera zerbait eramateko eguna! Hori poza!

Uraza gorri eta berde bana eraman dute eta sari bikaina izan da aurtengo lanari amaiera emateko.

Aurtengo taldeak ez du zorte handirik izan eguraldiarekin eta ezin izan dute gehiago bildu, baina datozen asteetan uztailaren 30era arte, zaintza txandak antolatu ditugu eta euren ama, aita, amona... edo dena delakoarekin etorriko dira baratza zaindu, ureztatu eta ahal dena biltzeko.

MILA ESKER LAGUNA! LAN APARTA EGIN DUZUE!

Zeinek argitaratua SUSANA en 10:31


Estás en: Euskal Eurohiria >> Ekintzak >> Euskal Eurohiriaren forua

EUSKAL EUROHIRIAREN FORUMA

Donostiako sute, suntsiketa eta hiria berriz eraikitzeko erabakiaren bigarren mendeurrena ospatzen zela eta Euskal Eurohiriaren sorreraren hogeigarren urtemuga zela bide, Euskal Eurohiria garatzeko mugaz gaindiko agentziak eta Donostiako Udalak

“EUSKAL EUROHIRIAREN FORUMA” antolatu zuten 2013ko azaroaren 14 eta 15ean, Donostiako Miramar jauregian.

Forum horren helburua Euskal Eurohiriko ordezkari politiko, tekniko, instituzional eta sozioekonomikoak biltzea zen, beren proiektuak aurkezteko, biharko Eurohiriaren gainean duten ikuspegi estrategikoari buruz eztabaidatzeko eta 2014-2020 aldirako Euskal Eurohiriaren plan estrategiko eragilea lantzeko prozesua hasteko.

Hiri proiektu nagusiak

200 bat pertsona bertaratu ziren bereziki aberasgarriak izan ziren aurkezpen eta eztabaidetara. Aurkeztutako hiri proiektu nagusien artean, honako proiektu hauek nabarmendu behar dira: Euskal Kosta-Aturri aglomerazio elkargoko urbazterrak berreskuratzeko proiektua; Irungo geltokiko trenbideko eta Pasaiako badiako hondartzaren hiri birsorkuntzako proiektua; Hego Lapurdiko Hiriguneko ura kudeatzeko hiri proiektuak eta Donostiako Alkateak aurkeztutako Donostia 2016 Kulturaren Europako Kultur Hiriburua proiektua. Gipuzkoako Foru Aldundiak mendekotasun energetikoak Eurohiriaren lurraldean zer eragin duen ere azpimarratu zuen, bai eta itsas energiak duen ahalmena ere.

Bestalde, gizarte zibilaren askotariko aurkezpenek Euskal Eurohiriaren lurraldeko mugaz gaindiko lankidetzaren dinamismoa agerian utzi zuten hainbat arlotan: garapen ekonomikoan (Bihartean mugaz gaindiko merkataritza ganbera, InnovMugabe lankidetza-proiektua, NOBATEK 7 Tecnalia lankidetza teknologikoa), ingurumenean (Euskal Eurohiriaren Bilbe Berde eta Urdina, ura kudeatzeko Guratrans Gestión proiektua, GIS Littoral), garraioan (Transfermuga), kirolean eta kulturan (Bera Bera / Baionako Aviron kirol-kluben arteko lankidetza, Dantza Hirian hiriko dantza garaikideko proiektua, Bidasoa Txingudi pass turistikoa, Donostia 2016 / Euskal Kultur Erakundearen arteko kolaborazioak).

Eurohiriaren etorkizuna ... proiektu zehatzak

Egungo proiektuei buruzko aurkezpen eta eztabaidetatik harago, Eurohiriaren etorkizunaz eztabaidatzeko aukera ona izan zen foroa, sortu zenetik 20 urte igaro ondoren. Hautetsi guztiak bat zetozen herritarren zerbitzurako proiektu zehatzak ezartzeko beharra dagoela esatean. Laneko gai batzuk lehentasunezkotzat jo ziren: Baiona eta Donostiaren arteko mugikortasuna, ingurumena, uraren kalitatea batez ere, kultura eta Donostia 2016an Kulturaren Europako Hiriburu hautatu izana baliatzea, turismoa, azpiegiturak (Baiona eta Pasaiako portuak, Miarritze eta Hondarribiko aireportuak), hizkuntz politika, goi mailako irakaskuntza, ikerketa eta garapen teknologikoa.

Azkenik, baliabide urriko testuinguru orokorrean, bertaratutako ordezkari politiko guztiek honako hau azpimarratu zuten: alde batetik, Europak eskainitako finantza-aukerak baliatzeko beharra, eta bestetik, plan estrategiko eragile bat egitea, Europa 2020 estrategiarekin eta etorkizuneko 2014-2020 aldirako Programa Eragileen lehentasunekin (POCTEFA bereziki) bat etorriz.

Forumeko aktak, argazkiak eta bideoak.